
DISPUTATIO    QUO    LOCO    SOPHOCLES    CHORUM    EJUSQUE    CANTUS     ^ 

HABUERIT. 

firenus  poesis  dramaticum  medium  tenet  inter  epicam  Ijricamque  locum  vel  utramque 
potius  continet.  Cum  enim  epica  versetur  in  enarrandis  factis  fatisque,  lyrica  sensa  pro- 
loquatur  vel  ipsius  poetae  vel  eorum,  quorum  partes  quodammodo  agit,  in  dramatico 
genere  rem  ita  videmus  institutam,  ut  res  non  audiamus  enarrari,  sed  geri  videamus  ita 
quidem,  ut  quid  ad  talem  agendi  rationem,  qualis  ostenditur,  personas  perduierit,  efife- 
ratur  ab  ipsis.  Ita  cum  eaedem  res  pertractari  possint  epico  et  dramatico  vel  tragico 
carmine  (nam  comoedia  ad  vitam  magis  recedit  vulgarem)  ipsa  tractandi  ratio  non  eadem 
est.  Quamvis  enim  eadem  sit  summa  lex,  quae  poemate  contineantur,  vincuio  quodam 
conjuncta  unum  et  totum  debere  efficere,  utrique  generi  sit  commune,  apertum  est, 
carmen  epicum,  quippe  referens  ac  narrans,  multa  admittere,  quae  tragoedia  non  ferat, 
cum  et  extemis  quibusdam  contineatur  fiuibus  loci  et  temporis,  et  internis  magis,  ciun 
unius  actionis  decursum  iis  solis  debeat  referre,  quae  necessario  quodam  modo  ad  eam 
pertineant  vel  eam  efficiant. 

Majore  etiam  jure,  quam  in  universum,  de  Graeca  tragoedia  ita  licet  statuere. 
Haec  enim  ab  eo  inde  tempore,  quo  vere  hoc  nomine  digna  fuit  —  Thespidis  dico 
aetatem  —  semper  fere  easdem  tractavit  res,  quas  epica  poesis,  raraque  sunt  exempla, 
quae  aut  historicum  aut  allegoricum  quoddam  argumentum  exhibeant.  Quamquam  autem 
nimium  fecisse  videtur  Welckerus,  cum  omnia  carmina  epica  trilogiis  continuis  ad  certam 
quandam  regulam  retractata  quoddammodo  judicet,  tantum  omnes  cousentiunt.  poesin 
tragicam  et  narrationibus  epicis  et  amplificationibus  immutationibusque  popularibus  ac 
Ijricisusam  esse  et  in  iisdem  semper  fere  versatam  esse  rebus  tractandis.  Pluribus  hoc 
persequi  hoc  loco  non  opus  est.  Unum  magis  efferendum:  eandem  ita  fuisse  epicae  . 
dramaticaeque  poeseos  indolem,  ut  hominum  praestantissimorum  vel  heroum  eflferrent 
imagines  quasdam  —  ita  vero,  ut  non  tam  eorum  laudes  pangerent  solaque  eorum  facta 
excellentissima  exponerent,  quam  naturam  sortemque  vere  humanam,  quae  quamvis  sit 
egregia,  erroribus  tamen  obnoxia  est,  fines  suos  saepe  egreditur,  sensis  animique  motibus 
vehementioribus  supra  modum  abrepta,  suo  quodam  jure  utens  majora  altioraque  offendit 
saepe,  Deorum  voluntatem,  leges  universas  humanas.    Consentaneum  est,  hisce  non  negari, 

praeclara  egregiaque  multa  in  illis  ostendi  —  quin  optimi  quique  et  praestantissimi 
eliguntur,  quorum  exemplo  hoc  demonstretur ;  a  vulgari  enim  vita  ejusque  consuetudine 
recedit  et  epos  et  tragoedia,  quamvis  utruraque  genus  vitae  persequens  veritatem.  — 
Hanc  rem,  ad  carmina  epica  si  respicimus,  et  ipsa  eorum  ratio  ipsorumque  poetarum 
dicta  probant.  Neque  enim  Ilias  ita  continet  Achillis  laudes,  ut  tantum  egregia  omnia 
de  illo  exponat,  sed  tota  est  composita  ad  describendam  ejus  iram  vehementiorem  eaque 
omnia,  quae  ex  ea  erant  consecuta,  donec  erat  placatus  ejus  animus  —  et  ipse  Homerus 
aliique  plus  uno  loco  efferunt,  non  eos  carminibus  eelcbratum  iri,  qui  summa  perfecerint, 
homines,  sed  qui  Deorum  nutu  plurima  sint  perpessi.i)  Tragoedia  vero  ostendit  homines 
egregios  per  facta  plerumqne  consilio  recto  boaoque,  sed  non  admodum  circumspecto 
suscepta  in  mala  deferri,  cum  superius  quiddam  ita  vel  violent  vel  negligant,  iisque  ita 
demum  liberari,  ut  perspectis  quidem,  quae  ita  erant  facta  contra  Deorum  voluntatem 
vd  leges  siiperiores,  culpam  ita  contractam  aut  morte  luant  obeunda  aut  praestanda 
obedientia. 

Ita  cum  epico  generi  admodum  cognata  sit  poesis  tragica  Graeca,  non  minus  arcta 
est  cum  lyrico  conjunctio.  Nam  practer  universum  illud,  quod  supra  tetigimus,  quod 
ipsis  personis  sensa  sua  proloquentibus  de  rationibus,  quibus  ducti  agant,  fimus  certiores, 
omnem  rei  tragicae  originem  ad  choros  lyricos  referendam  esse  satis  notum  est.  Res 
autem  ipsa  ferebat,  ut,  cum  ad  hosce  accederet  actio,  hi  primum  quidem  poematum 
partem  efficerent  neque  minimam  neque  levissim&m,  sensim  autem,  cum  illa  magis  ex- 
coleretur  ad  artis  leges,  gravissima  totorum  operum  pars  esse  desinerent.  Semper  autem, 
dum  florebat  ars  tragica,  chori  carmina  tragoediae  manebant  pars  satis  magna  gravisque, 
ac  sensis  sententiisque  Ij  rieis  pulcherrime  elatis  eam  exornabant.  Quem  enim  induxerat 
origo  tragoediae  morem  talium  carminum  interponemlorum,  eum  servavit  Graecae  vitae 
ratio.  Quaequae  fiebant  et  agebaiitur,  pubiifc  omnia  gerebantor;  nibil  majus  erat, 
maxiroe  illis  florentis  tragoediae  temporibus,  quin  universi  populi  animos  in  se  converteret 
judiciaque  provocaret.  Ita  cum  vitae  popularis  imaginem  quandam  exhibere  debeat  poesis 
vere  popularis,  non  potuit  omitti,  quod  publicam  quandam  efferret  sententiam  popuhimque 
quodammodo  ostenderet  rei  gestae  testem.  ^)  Ratio  autem,  qua  singuli  poetae  cum 
actione  carmina  haecce  lyrica  conjunxerunt,  disersa  fuit ;  primis  enim  temporibus  non  raro 
ipsius   chori   n.axime  res   agebatur,   semper  magna  certe  gravisque  ad  eum  deferebatnr 


■)  Cf.  Nitzsch  ad  Od.  ^,  5R0.  et  y,  135.  qnosqne  laudat  loco«  II.  ^,  357.   hymn.  in  Ap.  Pyth.  la  sqq. 

*)  Videntur  raihi  Ipsa  faaec  gravissima  esse  ad  componendain  eam  qnaestioncm,  quae  non  diu  est  cum 
winioduni  occuparet  summi  jadicii  Tirornm  animos  —  nostrane  tra^oedia  fhoro  indigeat  necne.  Cum 
enim  alii  Francogalli  maxime,  ut  Voltarius,  hoc  fere  nnum  impediisse  censerent,  quominus  ad  summnm 
artis  fastigium  accederet  Graeca  tragoedia,  qnod  affuit  chorus,  magnumque  siki  viderentur  progressum 
fecisse,  cum  familiari  cuidam  similes  partes  traderent  —  alii,  ut  maxime  e  nostratibns  Schillenis  (cf. 
maiunie,  quam  conscripsit  ad  eam  fabulam,  cui  nomen  inditum  ,die  Braut  vm  Messina,'  praefationem) 
et  Siivernius  (uber  Schiller'a  WaUenatein)  hoc  adhibito  demum  perfectiorem  reddi  tragoediam  posse 
existimavernnt.  SoperhiB  illnd  judicinm  aperte  ad  ignorantiam  quandam  Graecae  vilae  referendum,  sed 
■e  cni>  his  qnideiB  consmtieadHm  mifai  videtBr,    si  «juidera  Tcrnn  e«t ,  tragoediim  non  debere  nimium 

actionis  pars;  sensim  haec  imnuebatur  minusque  actionis  mitaebat  partioeps,  donec, 
prorsus  fere  ab  ea  recedens,  carmina  caneret,  pulchritudine  quidem  et  arte  etiam  ea 
insignia,  sed  nimis  ahena  a  rebus  actis.  Quod  cum  per  se  quisque  intelligat  rei  minus 
convenire,  ne  illud  quidem,  quod  primum  factum  esse  exposuimus,  tanquam  optimum 
laudandum  vel  commendandum.  Et  enim  major  Jiumerus  personarum  longe  minus  aptas 
eas  reddit  ad  partes  tragicas  subeundas  et  cavendum,  ne  sensa  prae  actione  valeant  in 
tragoedia.  Itaque  qui  volet  de  hac  Graecae  tragoediae  parte,  qualem  illam  ostendit 
florentissima  aetas,  judicium  sibi  informare,  maxime  ei  erit  redeundUm  ad  eum,  quem 
mediam  hic  felicissime  tenuisse  constat,lj  ad  Sophoclem :  qui  quales  choro  tribuerit 
partes,  hisce    paginis  pro  viribus  ostendere  conabor. 

Supervacanea  plane  foret  haec  disquisitio,  si  librum,  quem  de  choro  ipsum  So- 
phoclem  scripsisse  e  Suida  constat,  servatum  haberemus;  sed  periit  et  ne  fragmenta 
quidem  exstant.  Quae  autem  a  recentioribus  de  hac  re  disputata  sunt,  vix  ea  videntur 
rem  prorsus  composuisse;  vel  enim  ab  erroribus  non  libera,  vel  nimis  in  universum 
disputata,  vel  non  totam  rem  pertractant.  Qui  primus  omnium,  quantum  equidem  novi, 
hanc  quaestionem  suscepit,  Heerenius,^)  is,  cum  de  universo  tragicorum  Graecorum 
choro  ageret,  neque  admodum  luculente  et  accurate  de  singulis  egit  vel  vix  ea  tangens, 
ueque  de  universa  chori  Sophoclei  indole  ita  exposuit,  ut  in  ejus  expositione  videatur 
acquiescendum.  Qui  post  eum  in  hanc  rem  inquisivit,  Ilgenius,^)  aliud  quid  sequens 
breviter  hanc  partem  dissertationis  absolvit,  singulorumque  nullam  fere  habuit  rationem, 
de  universo  Sophoclis  choro  eadem  ac  Heerenius  iisdemque  fere  verbis  statuens.  Sub- 
secuta  est  haud  inelegans  Gemhardi*)  disputatio,  id  vero  maxime  ostendens,  necessario 
quodam  modo  simulque  non  sine  magna  quadam  utilitate  chorum  adhiberi  a  tragicis. 
Hanc  ejus  sententiam  impugnare  studuit  censor  literarius  in  comment.  soc.  phil.  Lips.  *) 
Quae  cum  minus  pertineant  ad  eam  disquisitionem ,  quam  nos  instituimus,  historicam 
magis,  quam  aestheticam,  Schlegelii  liber  de  arte  tragica  non  pauca  continet,  quae  huc 
faciunt,  maxime  vero  eam  sententiam,  adhibitum  esse  chorum  a  poeta,  ut  ejus  carminibus 
praeiret  quoddammodo  spectatoribus  verum  de  re  acta  judicium.  Haec  sententia  apud 
omnes  fere  diu  obtinuit.  Primus,  ni  fallor,  discessit  ab  ea  Welckerus  hbri  illius,  quem  de 
trilogiis  Aeschyleis  conscripsit,  locis  ahquot,  non  plus  tributum  esse  choro  efferens,  quam 
quod  vulgares  homines  sapiant.     Longe  accuratius  autem  in  hanc  rem  inquisivit  Gruppius, 


recedere  a  vlUe  veritate.  Ut  enlm  Graeei  publicam  a(;ebant  Titam,  nnstra  vit«  prirata  potias  est  et 
nmbratica.  Si  igitur  a  nostris  poetis  chorus  debebit  adhibendus  videri,  ita  eligenda  dramatis  materies, 
nt  rei  conditio  talem  testem  ferat;  qnod  si  fieri  non  poterit,  simili  ratione  a^endum,  ac  qna  egregte 
Goethius  Schillerusque  non  raro  easdem  fere  partes  ad  personas  plures  singiilas  retulerunt. 

')  Tale  fcre  jam  erat  Aristotelis  judicium;  cf.  poet.  18  et  Problem.  sext.  19. 

')  De  chori  tragici  natura  et  indole,  ratioae  argumeoti  habita.     Gott.  17B4.  • 

')  Chorus  Graecorum  tragicus  qualis  fuerit  et  quare  usus  ejus  hodie  revocari  nequeat.     Lips.  1789. 

*}  Observationis  in  Sophoelis  PhiloctetaB.    Lips.  1803.    p.  18  sq. 

»)  III,  1,  69.  —  ni  fallor,  Jp»e  est  C.  D.  Beckius. 

qui  cum  omnino  spectatori  aiium  longeque  altiorem  locum  tribuendum  videret,  quam  quo 
plerumque  eum  positum  judicaverant ,  non  cum  choro  eum  judicare  egregie  ostendit  in 
enarratione  fabularura  Sophoclearum ,  quae  legitur  in  ejus  Ariadnei);  praeterea  autem 
utiha  nonnulla  contulit  de  locis,  quibus  interferi  soleant  chori  carmina. 

Hisce  igitur  adjuraentis  ad  perspicendara  eam  rationem  usus,  qua  Sophocles  chorum 
adhibuit  ad  oruandas  fabulas  suas,  opusculum  hocce  meum  confeci,  quod  non  possum  in 
lucem  emittere,  quin  lectores  iterum  iterumque  rogem,  ut  benevoli  humanique  judicium 
ferant  de  conatu  juvenili.  —  Extema  chori  ratio  qualis  fuerit,  cum  eo  solo  huc  videatur 
pertinere,  quod  et  rausicae  et  saltationis  ope  raajorera  in  spectatoris  aniraura  vim  potue- 
runt  exercere  carmina  ilia  plus  una  ratione  eum  afficientia  (quod  semel  monuisse  satis 
est)  inquirere  nunc  nolui.  Neque  plus  illi  quaestioni  putavi  tribuendum  esse,  quae  de 
variis  chori  carrainura  generibus  vel  potius  norainibus  potuit  institui,  cum  in  sententias  a 
choro  prolatas,  non  in  noraina  inquirendum  videretur,  quae  ad  extemum  maxime  chori 
habitum  spectantia  sentcutiamm  ejus  varia  genera  non  discernunt. 

I.     DISPUTATUR  CONTRA  NONNULLORUM  SENTENTIAM,  EXTRA  ACTIONEM 
VEL   SUPER  ILLA  POSITUM  ESSE   CHORUM. 

Si  respiciraus  ad  singulas  Sophoclis  fabulas  singulaque  eamm  chori  carmina,  omnium 
est  apertissimura ,  non  reraotum  esse  ab  ipsa  actione  chomm,  neque  vel  extra  eara 
versari ,  ut  saepius  factura  videmus  apud  Euripidera ,  vel ,  quod  statuerunt  nonnulli  ^)  de 
universo  Graecae  tragoediae  choro,  supcr  actione  posifura  esse,  sed  in  ipsa  semper  versari 
oraniaque  quae  edat  sensa  sua.  e  rebus  raodo  gestis  vel  exspectationibus  inde  conceptis 
colligere.  Quod  cura  plemraque  adeo  apertum  sit,  ut  nemini,  qui  ad  illud  animum 
advertat,  liceat  dubitare,  pauca  sunt  chori  carmina,  quae  vel  ideo  maxime  cum  actione 
personaruraque  fatis  minus  videntur  conjuncta  esse  el  ex  iis  ducta,  quia  non  disertis 
verbis  effertur,  quale  sit  illud  vinculum.  Ita  interdura  similiura  casuura  exempla  inter- 
posita,  consolationem  plerumque  afferentium,  quae,  cum  non  aeque  vigeat  in  nostris 
animis  historiae  fabularis  memoria.  ac  apud  Graecos  auditores,  paulum  recedere  videntur 
ab  actione,  re  autem  accuratius  considerata  non  vere  recedunt.  Maxime  autem  ita  judicari 
possit  de  hymno  illo,  quo  in  Oedipo  Coloneo  chori  senes  Coloni  universaeque  Atticae 
laudes  efferunt.  Qui  cum  maxirae  videatur  corapositus  esse  ad  efferendara  et  poetae  et 
spectatomra  patriara  egregieque  huic  rei  inserviat,  tam  amoenitatem  pulchritudineraque 
terrae   efferens,    quam  bellicam   ejus  laudem  Deorumque   tutelarium  cum  benignitatera, 


')  Impagnata  est  ipso  boc  anno  illa  viri  docti  sententia  a  Schreitero.  Cnjus  libellus  cnm  post  conscripta 
haec  mihi  afTerretdr,  in  ipso  opuscnlo  ad  illum  respicere  non  potui ;  in  fine  tamen  addidi,  qnae  ad  eum 
ridebantur  monenda  esse. 

*)  Cf.  e.  g.  quae  disputavit  Wellauer  in  „  Ersch  und  Gruber^a  allgemeine  Eneydopadie'  s.  r.  Chor  XXI, 
p.  1926:  So  war  der  Chor,  ausaerhatb  oder  uber  der  avf  der  Buhne  dargeatellten  Handlung  stehend  ete. 

tnm  opem  praesentem  apertiim  est,  hoc  ipsum  renim  statoi,  qualis  tnodo  est  expdsitus, 
admodum  convenire.  Et  enim  multis  gravissimisque  molestiis  miseriisque  se  premi  in 
antecedentibus  questus  erat  Oedipus  et  nunc  ipsum  Theseo  significaverat  se  metuere  a 
Creonte  accessuro  se  abductum  iri.  Ad  utrumque  autem  vel  leniendum  vel  tollendum 
aptissimus  ille  cantus.  —  Sed  quid  moramur  in  iis  demonstrandis ,  de  quibus  nemo  jam 
est,  qui  dubitet.  Uuum  est,  quod  magis  erit  exponendum.  Fert  nimirum  ipsa  rei  ratio 
facileque  intelligimus,  multo  magis  ita  de  ceteris  omnibus  chori  cantibus  statuendum  esse, 
quam  de  primis  quibusque  singularum  rabularum  carminibus  choricis,  cum  tunc  primum 
accedens  chorus  de  iis,  quae  jam  spectatori  exhibita  ad  rem  exponendam  itaque  praepa- 
randam  fabulam,  certior  non  factus  ea  tantummodo  possit  proloqui,  quae  e  rebus  ante 
fabulam  actis  ipsique  notis  collegit  animi  sensa.  Haec  ita  maxime  faciant  necesse  est 
ad  rei  expositionem,  quae  prima  fabulae  parte  spectatori  exhibenda  est,  explendam  et 
conficiendam  quoddammodo,  cum  sententiis,  quae  ab  ipsis  fabulae  personis  jam  exhibitae 
sunt,  chori  h.  e.  hominum  e  vulgo  progressorum  addantur  judicia  ac  sensa.  Consenta- 
neum  est  haecce  ab  illis  personarum  sententiis  modo  minus,  modo  magis  diversa  esse. 
Videamus  exempla.  In  Oedipo  Rege  cum  universus  ille  sensus  tristissimus  de  terrae 
miseria  ac  cladibus  choro  cum  personis  agentibus  sit  communis,  ille  tamen  ad  cladis 
causam  non  respicit,  quam  non  magis,  quam  oraculi  sententiam,  novit,  sed  in  misero 
terrae  statu  describendo  totus  versatur :  qui  quam  gravis  tcrram  premat  optime  ostendit 
omnibus,  quotquot  patriae  faveant,  Diis  ad  auxilium  advocandis.  Trachiniarum  chorus 
parodo  et  desiderium  Herculis  suum  ac  Dejanirae  effert,  et  laetam  suam  spem  ac  fidu- 
ciam,  non  fore,  ut  Hercules,  mortaiium  fortissimus,  a  patre  Jove  derelinquatur ,  quamvis 
diu  jam  absit,  itaque  uuiversi  populi  exspectationes  et  spes  exponit,  quae  non  admodum 
recedunt  ab  iis,  quae  jam  expositione  exhibita,  tamen  neque  oraculi  neque  nuntii  illius 
ab  Hjilo  allati  habent  rationem.  Similiter  Ajacis  parodus  sensa  continet  et  cogitata  cnm 
iis,  quae  ante  chori  accessionem  in  scena  acta  sunt,  ita  cohaerentia,  ut  quae  vere  per- 
fecisse  Ajacem  ex  Uljssis  Minervaeque  colloquio  jam  perspexit  spectator,  ea  vereatur 
chorus  ne  ab  eo  perpetrata  sint ;  ita  autem  etferuntur,  ut  cum  antecedentia  insanientem 
ostenderint  atque  humilem  quodammodo  virum  fortissimum,  quanta  sit  ejus  fortitudo  et 
auctoritas,  quantumque  maxime  ipse  in  illo  reperiat  praesidii,  chorus  exponat.  —  Multo 
loDgius  a  sentcutiis  ab  Antigone  ac  sorore  editis  discedit  sententia  cognominis  fabulae 
parodo  elata,  quae  laetos  chori  h.  e.  populi  sensus  de  victoria  modo  a  Thebanis  repor- 
tata  exhibet  cum  ipsius  victoriae  descriptione.  Sed  quamvis  haec  recedat  ab  iis,  quae 
Antigone  e  fratrum  caede  mutua  Creontisque  edicto  conceperat  sensa,  nostro  tamen  jure 
obtinebimus,  eam  cum  rerum  statu  tunc  obtinente,  quem  eundem  Antigonae  cum  sorore 
colloquium  ostenderat,  arctissime  esse  conjunctam.  Ubi  vero  chorus  primum  prodiens 
colloquium  instituit  cum  persona  aliqua  agente,  ut  fieri  videmus  in  Electra,  Philoctete, 
Oedipo  Coloneo,  talia  non  tam  ipshis  chori  verbis  efferuntur,  sed  potius  illarum  responsis 
ad  ejus  interrogationes ,  admonitiones ,  consolationes ;  quod  autem  Oedipum  Colonexun 
attinet,    et    diloquia,    quae  parodum  entecedunt   et  quodammodo  ipsa  quoque  parodus, 

hyinnu8  ille  jam  supra  laudatus  huic  usui  inserviunt.  Sufficiet  verbo  mouuisse,  apud 
Euripidem  non  raro,  ut  in  Phoenissis,  aliter  rem  se  habere;  qui  cum  non,  ut  Sophocles, 
semper  ad  chori  partes  subeundas,  eos  eligat,  qui  adesse  quodammodo  debent,  sed  aliunde 
arcessat,  parodo  saepe  id  maxime  chorum  iingit  efferentem,  qul  ad  actionem  accedat 
quove  vinculo  conjunctus  sit  cum  fabulae  personis. 

Ita  si  in  actione  semper  versatur  chorus,  nunquam  fere  ita  eum  videmus  instructum, 
ut  actionis  particeps  jure  possit  dici,  vel,  si  actioni  eum  interesse  negari  interdum  non 
potest,  ita  semper  agit,  ut  maxime  convenit  ejus  personis,  prudenter  et  modeste.  Fert 
enim  ita  jam  rei  natura ;  non  solent ,  qui  ad  reges  forte  accedunt  agentes  e  populo 
homines,  tantum  sibi  sumere,  ut  contra  illa  agant;  sed  si  quid  sibi  videntur  melius 
perspicere,  suadere  eos  agentibus  et  communicare  cum  iis  consilia  consentaneum  est, 
alias  autem  consentire  cimi  illis  atque  hoc  exhibere,  vel  rei  status  pemoscendi  cupidine 
ductos  interrogare  eos  ac  velle  doceri,  forsan  etiam  conari  a  nimiis  omnibus  eos  revo- 
care.  Quae  omnia  in  iis  maxime  videmus  obtinere,  quae  ipsi  dialogo  immiscentur  a  choro.  *) 
Sed  in  longioribus  quoque  carminibus  ubique  fere  res  ita  se  habet.  Singulas  si  circum- 
spicimus  fabulas,  virgines  quidem  minime  exspectantur  agere  neque  est,  quod  vel  in 
Electra  vel  in  Trachiniis  ita  possit  intelligi,  ut  agentes  quis  judicet  chori  virgines.  Ne- 
que  in  Oedipo  Rege  et  Antigone  quidquam  legitur,  quod  ad  talem  perducere  possit 
opinionem.  Quod  unum  in  Ajace  huc  possit  referri,  quod  videmus  chorum  quaerentem 
Ajacem  vel  ejus  cadaver,  ad  primariam  fabulae  actionem  aperte  non  pertinet  neque  aliter 
poterant  produci  chori  nautae,  cum  scenae  immutatio  esset  fasta,  nisi  eodem  animo,  quo 
semper  antea,  Ajacis  curam  agentes.  Contra  in  Philocteta  et  Oedipo  Coloneo  nonnullis 
locis  vere  videntur  agere  chori  viri  vel  senes.  Revocant  enim  senes  Colonei  ab  Eume- 
nidum  sacro  Oedipum,  defendunt  Antigonem,  quam  studet  abripere  Creon,  suadent 
Neoptolemi  nautae  Philoctetae,  ut  secum  abeat  studentque  eo  eum  perducere  multipli- 
cibus  admonitionibus  —  idem  igitur  fere  faciunt,  quod  dominus  juvenis.  —  At  singularis 
quoque  utrorumque  conditio.  Terrae  incolae  bene  cognita  loci  sanctitate  non  putuerunt, 
quin  ab  hoc  studerent  abducere  hospitem  rei  non  gnarum  neque  ita  cum  eo  agunt,  ut 
ulla  vis  adhibeatur :  sed  docentes  eum  de  loci  sanctitate  admonitionibus  eum  reducunt. 
Post,  cum  Creon  Antigonem  sit  abducturus,  non  potest  non  resistere,  cum  aperte  hoc 
loco  regis  quasi  vicibus  fungatur  absentis,  qui  se  tuilurum  esse  hospites  promiserat:  sed 
ne  hoc  quidem  loco  vehementior  ejus  agendi  ratio.  Nautae  vero  illi,  qualis  erat  eorum 
conditio,  debebant  ducis  consiliis  susceptisque  subvenire,  atque  ut  contrarium  his  quidem 
electis  ad  chorum  constituendum,  non  possemus  non  mirari,  ita  ipse  ab  initio  hanc  suam 
esse  provinciam  professus  erat.     Praeterea  in  hac  fabula  interdum  Neptolemum  volentem 


')  Miram  esse  non  potest,  adinoduni  diTersam  saepe  apud  Aeschylnm  rem  esse.  Hic  enim  cnm  non 
easdem,  ac  Sophocles,  saepe  eligat  personas  choricas,  sed  rei  tragicae  primordiis  propior,  choro  longe 
graviores,  quam  ille,  interdum  etiam  prlmas  partes  tribnat,  longe  aptiua  agentes  inducit  chori  personas, 
quam  hoc,  siquidem  esset  factum,  factum  esset  a  Sopbocle. 

et  ipsum  impellit  (v.  501  sq.) ;  quod  autem  suadet  v.  801  sqq.  Neoptolemo,  ut  commodo 
tempore  utatur,  quod  somnus  praebeat  Philoctetae,  non  persuadet  illi.  —  Possit  inde 
quis,  quod  et  hic  et  aliis  illis  locis  nihil  perficientem  videt  chorum  —  nam  et  Philoctetes 
resistit  ejus  admonitionibus  et  Creon,  quod  vult,  perpetrat  et  nautae  Ajacis  eum  non 
reperiunt  quamvis  quaerentes,  sed  a  Tecmessa  reperitur  ejus  cadaver  —  possit  igitur  ei 
hoc  quis  sibi  colligere,  vel  si  agere  studeat  et  videatur  chorus,  non  vere  eum  agere, 
sed  ita  rem  institui  a  poeta,  ut  tamen  ad  producendam  fabulae  actionem  nihil  faciat. 
Sed  vereor,  ne  argutius  ita,  quam  verius  statuatur  et  rationi  chori  habitae  ita  putetur 
poeta  tribuisse,  quod  potius  toti  fabulae  decursui  elegantiaeque  poeticae  tribuendum  est. 
Longe  enim  gravius  est,  quod  ab  uxore  amante  reperitur  Ajax  mortuus,  quod  abrepta 
fiiia  amatissima  nova  exoritur  seni  Oedipo  miseria,  quod  resistens  chori  admonitionibus 
Philoctetes  magis  etiam  ostendit  fortem  constantemque  animum,  quam  quod  chorus  hac 
ratione  actionis  non  fit  particeps. 

Ita  igitur  recte  contendemus,  apud  Sophocjem  chorum  vel  prorsus  non  agere  vel 
modeste  ac  suis  personis  convenienter,  sed  colligere  eum  semper  fere  ex  ipsarum  per- 
sonarum  factis  conditionibusque  sensa  quaedam  facillime  ex  iis  ducta,  et  haec  proloqui, 
ut  rei  convenit,  aut  absentibus  personis  expromentem  suam  sententiam  aut  communican- 
tem  cum  praesentibus  ipsis  vel  suadentem  iis  vel  cum  iis  sentientem  nunc  gaudium  nunc 
moerorem,  consolantem,  explorantem.  Quas  chori  partes  si  uno  studemus  comprehen- 
dere  verbo,  dicemus  eum  esse  testem  actionis  sensus  plenum,  minimum  omnium  agentem, 
plurimum  sentientem.     Quodsi  vero  multi,  ut  Ilgenius^),  Schlegelius  ^),  Wellauerus  ^) 


')  c(.  dissertatioDis  sDpra  landatae  p.  14,  ubi  baec  faabet:  Alius  praeterea  finis  in  choro  spcctabatnr:  nt 
de  aermonibus  personarnm  scenicarum  judieium  rectum  et  verum  mixtae  popnli  tnrbae  exhiberetur, 
qnod  ab  illis,  qui  fabulae  impliciti  erant,  non  poterat  commode  fieri;  verendum  enim  fuigset  poetae, 
ne  morum  praecepta  videretnr  alienissimo  loco  obtnidere. 

*)  Ita  ille  Vorlesungen  I,  p.  113:  11'ir  mOssen  ihn  hegreifen  als  den  personificirten  Gedanken  uber  die 
dargestellte  Handlung ,  die  verkorperte  und  mit  m  die  Darstellung  aufgenommene  Theilnahme  de» 
Dichters ,  als  des  Sprechers  der  gesammtcn  Menschheit  —  et  p.  1 1 5 :  Auf  diese  Art  nun  mirde 
die  Einfahrung  des  Chores,  welcher  sich,  da  das  Ganze  den  Schein  der  H'irklichkeit  haben  soUte,  den 
jedesmaligen  Bedingungen  der  dargestellten  Uandlung  fugen  musste,  heu-erkstelligt.  Was  er  auch 
m  den  einzelnen  Stucken  besonders  sein  und  thun  mochte,  so  stellte  er  uberhaupt  und  zuvorderst  den 
nationalen  Gemeingeist,  dann  die  allgemein  menschliche  Theilnahme  vor.  Der  Chor  ist  mit  einem 
Worte  der  idealisirte  Zuschauer.  Er  lindert  dcn  Eindruck  einer  tief  ertchHttemden  oder 
ruhrenden  Darstellung,  indem  er  dem  wirklichen  Zuschauer  seine  eignen  Regungen 
schon  lyrisch,  also  musikalisch  ausgedrickt,  entgegenbringt  und  Vm  m  die  Region  der  Betrach- 
tung  hinauffihrt. 

*)  Hic  ita  disputat.  loco  jam  snpra  laudato  {Allgemeine  Encyclopadie  von  Erseh  und  Gruher,  Th.  21, 
p.  1 926) :  So  war  der  Chor,  ausserhalb  oder  uber  der  auf  der  huhne  dargestellten  Handlung  stehend, 
nach  Schlegefs  Ausdruck,  der  personificirte  Gedanke  uber  dieselbe,  die  verkorperte  und  in  die  Dar- 
stellung  aufgenommene  Theilnahme  des  Dichters  als  Sprechers  der  gesammten  Menschheit,  der  idea- 
lisirte  Zuachauer.  Er  trat  versohnend ,  wamend  und  beruhigend  als  Vermittler  zwischen  den 
Menschen  und  daa  Schicksal  und  indem  er  auf  der  Buhne  stets  gegenwartig  die  handelnden  Personen 
dureh  alle  im  Verlauf  der  Tragodie  ihnen  zustossende  Schicksale  begleitete,  mit  den  Frohliehen  sich 
freute,  mit  den  Traurenden  trauerte,  die  Vebermithigen  oder  Verzweifelnden  auf  die  Macht  und  Ge- 
rechtigkeit  der  Gotter  hinwies  und  nach  langeren  Abschnitten,  wo  Wendepunkte  in  dem  Schicktale  der 

aliique  eos  secuti  fere  omnes  praeter  "Welckerum  ^)  maximeque  Gruppium*),  recte 
statuentes  spectatoris  partes  agi  a  choro,  idealis  cujusdam  spectatoris  partes  ei  tribuunt, 
ita  ut  praeire  eum  quodammodo  vero  spectatori  sententias  eoque  eum  ducere  eum  sta- 
tuant,  quo  velit  ejus  sententias  deductas  poeta,  non  sane  recte  faciunt.  Hoc  jam  in 
universum  facile  ex  eo  intelligimus ,  quod  post  verum  spectatorem  accedit  chorus  ad 
actionem  itaque  multa  ignorat,  quae  cum  hoc  jam  fabuiae  expositione  sunt  communicata, 
neque  igitur  potest,  quin  de  ipsis  rebus  aUter  judicet  ac  spectator,  quod  praeterea  semper 
cum  personis  aliquo  vinculo  est  conjunctus,  neque  igitur  aeque  hbero  animo  judicat  ac 
ille,  quodque,  cum  accedit  ad  actionem,  ad  res  prorsus  novas  accedere  fingitiJr,  verus 
contra  spectator  e  notis  popuU  fabulis  rem  ipsam  summam  maximeque  ejus  eventum  satis 
tenet.  Egregie  hoc  confirmabitur  et  probabitur  ei,  qui  suos  ipsius  sensus  in  legendis 
Sophoclis  tragoediis  cum  iis  componet,  qui  tribuuntur  chori  personis  a  poeta.  Nam  vel 
hic,  quamquam  non  aeque  tenens  historiam  mythicam,  ac  spectator  Graecus,  in  universum 
tamen  idem  sentiet  ac  judicabit  cum  jllo.  Ut  breviter  iis  hoc  exemplis  demonstrem, 
quae  maxime  ad  hanc  rem  idonea,  in  primis  Antigonae  scenis  multum  diversum  erit  veri 
spectatoris  et  de  urbis  statu  nunc  obtinente  judicium,  quem  parodo  chorus  laetum  feli- 
cemque  praedicat,  cum  nova  jam  illi  imminere  mala  sentiat  ex  iis,  quae  modo  vidit  agi, 
et  de  facto  modo  perpetrato  longe  aliter  judicat  ac  ille,  qui  et  rei  perpetratorem  ignorat 


Helden  des  Stiicks  clntraten,  i»  langeren  Gcsdngen  eeine  Ocdanken  aher  das  Geschehene  ausdruckte 
oder  auf  das  Hcvorstehende  ahnend  vorbereitete ,  sprach  er  gleichsam  im  Namen  des  Zu- 
tehduers  die  Empfindungen  aus,  die  in  ihnen  erregt  wurden  oder  erregt  xoerden 
sollten. 

')  cf.  maxime  libri  de  trilogia  Aesch.  p.  26.  JVenn  im  Charakter  des  Chor»,  welcher  aus  der  Gemeinde 
gebildct,  durchgdngig  scine  Beziehung  auf  die  Vcrhdltnisse ,  so  wie  auf  die  gewohnliche  Natur 
dcs  Volkes  zu  behauptcn  scheiut,  im  AUgcmeinen  einc  gewisse  Mittelmassigkelt  der  Ansicht  liegt,  dem 
gewohnlichen  Sinn  eincr  gutartigen  Menge  angemessen,  Bereitwilligkeit ,  Frevcl,  Gefahrcn  und 
IrrthHmer  zu  meiden,  aber  auch  Vnfdhigkeit,  hohc  Tugenden  und  Heldennaturen  zu  begreifen  ete. 

^)  Referenda  hiic  tota  ejus  dispotatio  egregia  de  loco,  qnem  spectatar  teneat,  snperiore;  quae  passim  de 
choro  ipso  disputavit,  ea  partim,  quia  opponebatur  sententia  alteri,  partini  qiiod  et  de  universa  Anti- 
gonae  fabulae  sententia  et  in  explicandis  v.  873.  Ti  KpxTOi  i',  OTia  KpdTOi;  /jiiksi  ■jTxpacjSxTOV  oviafiij 
iriXsi,  quos  ad  Creontem  judicavit  referendos,  cum  Antigonem  spectent,  paulo  longius  progrediuntur, 
qiiam  rei  ratio  patitur.  Hic  conferendum  maxime,  quod  iegitnr  Ariadnae  p.  240:  —  Sehr  entfemt 
also,  dass  der  Chor  weitcr  sdhe,  ah  die  Handelnden ,  dass  cr  uber  dem  Stuck  schwebte,  es  dcm  Zu- 
schauer  crkldrte,  ihm  Lehren  daraus  ahzoge ,  steht  er  selbst  vielmehr  untcr  dessen  Niveau  und  man 
konnte  viel  eher  eine  nicht  allzu  vortheilhafte  Darstellung  der  beschrankten  Volksmeinung  darin 
gewahren.  Haec  ad  Antigonem  fabulam  pertinent ;  in  universum  sententiam  suam  profitetur  p.  736 : 
Bei  Sophocles  ist  er  mit  in  die  Barstellung  hineingezogen,  er  ist  nicht  bloss  Trdger  lyrisehcr  Gesange, 
nicht  bhss  ist  er  da,  uni  Tanz  zu  kaltcn,  sondern  er  selbst  spiegelt,  als  Volksmeinung  und  offentliche 
Stimme,  die  Handtung  und  das  Bevusstsein  ah,  Abcr  alles  fehlt  daran,  dass  er  uber  der  Handlung 
stdnde  und  wohl  gar  die  Rdaonnements  des  Dichters  daruher  in  den  Mund  bekdme,  in  welchem  Sinn 
die  Neuern  ihn  meistens  naokgebildet,  stmdern  er  selbst  Oberschaut  keineswegs  das  Ganze,  er  ist  sogar 
besonder»  befangen  und  dient,  wie  tvlr  unzweifelhaft  sahen,  vornemlich  dem  Bickter  dazu,  durch  aeine 
Befangenheit  und  die  IVidcrsprHehe  seiner  Ansichten,  wohl  gar  durch  das  ausdrScklich  Kurzticktige 
und  Verkehrte  seiuer  Vrtheite,  dem  Zutchauer  selbit ,  welcher  hoher  gesteUt  ivorden,  die^wahre  Auf- 
fassung  nahe  =h  legen. 

causasque,  quae  eo  eum  perduierint,  cum  et  esse  Antigonem,  quae  faoc  fecerit  et  nobilera 
ejus  erga  fratrem  amorem  probe  perspexerit.  Neque  in  eo  consenliet  cum  choro,  quod 
postea  in  cantu  a  v.  578  incipiente  ille  statuit  stultitia  et  imprudentia  adductam  esse  ad 
hoc  facinus  Antigonem,  quam  fere  eandem  sententiam  etiam  post  eum  videmus  relinere 
V.  865  {'rk  i'  xvTayvtiiToi;  a\t<s  opyx).  —  Sin  carmine  insequente  ideo  poenas  luere  debere 
Antigonem  statuit  chorus,  quod  Deorum  voluntatem  excesserit,  cui  nemo  resistat,  veram 
hanc  sententiam  spectator  longe  rectius  ad  Creontem  referet,  probe  seiitiens,  superbe 
agere  multo  rectius  dici  et  imprudenter  Creontem,  quam  Antigonem ;  neque  enim,  ut 
choro,  edicto  Tiresiae  spectatori  opus  est,  ut  legibus  divinis  pulsam  egisse  illam  intelligat. 
Ita  sententiam  quidem  satis  aptam  suppeditat  spectatori,  sed  illi  refercnda  _^ca  est  ad 
aliam  personam,  cum  magis  rem  perspexerit ;  minime  igitur,  quamvis  chori  servans  sen- 
tentiam,  cum  eo  consentit.  Non  aliter  in  Philocteta  multum  recedet  a  chori  sententia, 
qui  fabulae  interest  spectandae,  cum  quod  ab  Uljsse  conceptum  est  consilium  a  Neopto- 
lemo  perficiendum  ille  noverit  per  expositionem ,  chorus  contra  non  satis  perspexerit  ab 
initio ,  si  quidem  chorus  putandus  est  veram  proloqui  animi  sententiam ;  ubi  enim  ille 
jam  finitum  iri  Philoctetae  labores  sperat,  misericordia  potius  Phil.  tenebitur  spectator, 
cum  et  cum  choro  de  constantia  viri  certior  sit  factus  et  machinas  noverit  Ulyssis  pror- 
susque  perspiciat  simulatam  Neoptolerai  agendi  rationem,  consilium  verum  ita  tegentis, 
ut  cum  chorus  speret,  ulrique  bene  cessurum,  Neopfolemo  ac  Philoctetae,  spectator  plus 
videns  satis  intelligat,  fraudem  hanc,  quam  jam  perpetraturus  videtur  Neoptolemus,  prorsus 
non  ferendam  esse  Philoctetae ;  laetas  itaque  chorus,  tristissimas  alit  spectator  exspecta- 
tiones ;  neque  facile  cuiquam  persuadebitur,  laetos  voluisse  Sophoclem  apud  auditores 
excitare  sensus,  cum  ita  videret  fraudibus  et  simulatis  amicitiae  documentis  circum  agi. 
Similiter  in  Trachiniis  non  potest  cum  choro  verus  spectator  bona  omnia  exspectare  a 
veste  illa,  quam  dono  miserat  Herculi  Dejanira  Nessi  cruore  tinctam ;  quilibet  enim 
spectator  Graecus  satis  noverat  ejus  fata  ifaque  tenebat,  ut  non  posset  in  spectanda 
ejusdem  argumenti  fabula  eorum  oblivisci,  praesertim  cum  jam  in  expositione  oraculi  facta 
mentione  de  rei  exitu  quodam  modo  certior  esset  factus.  Conferendus  hic  praeterea 
chori  cantus  in  Electra  fabula,  ubi  paullo  ante  ipsius  Orestis  accessionem  acerbe  queritur 
desolatum  Electrae  stafum,  quem  satis  novit  spectator  non  vere  obtinere,  cum  expositio 
facta  sit  per  ipsum  illum.  Eo  vero  ipso,  quod  de  ejus  redifu  jam  nunc  omnes  videt 
desperare,  vel  maxime  ad  misericordiam  commovetur  spectatoris  animus ,  sed  aperte  aliis 
de  causis,  quam  quae  chorum  movent.  In  Ajace  quoque  post  orationem  illam,  qua  jam 
placatum  et  immutatum  suum  animum  professus  Ajax,  chorus  laetabundus  et  exsultans 
de  Ajacis  morte  prorsus  non  cogitat,  sed  laeta  omnia  exspecfat;  qui  autem  magis  veram 
ejus  sententiam  perspexit  non  ita  obscuram,  verus  spectator,  nihil  potest  exspectare,  nisi 
voluntariam  ejus  mortem.  Alterum  hic  accedit  argumeutum,  quo  non  ita  esse  statuen- 
dum  luculenter  ostendatur,  ut  voluerunt  illi.  Videmus  enim  per  tofam  hanc  fabulam 
chori  carmina  maxime  ea  exhibere,  quae  sibi  ex  Ajacis  conditione  nunc  obtinente  ortura 
esse   ille   seotiat,   quibus  brevius  plerumque  additur,    quod  universum  quid  spiret  potius. 

Facile  enim  intelligimus,  non  bene  ita  a  poeta  rem  esse  institutam,  si  vere,  quod  placuit 
illis,  auditori  praeire  debebat  sententias  ex  rebus  modo  actis  percipiendas ;  tum  enim 
debebat,  si  sua  attingebat,  vel  brevissirae  ea  absolvere,  diutius  contra  et  fere  solis  in  iis 
versari,  quae  universa  magis  ex  iis  consequebantur.  —  Admodum  memorabile  exemplum 
praeterea  reperitur  in  Oedipo  Rege,  ubi  chorus  dubitans,  cujus  Dei  iilium  dicat  Oedi- 
pum,  Cithaeronemque  celebraturus  laetissima  quaeque  aperte  exspectat,  spectator  autem, 
perspectis  vel  iis  solis,  quae  jam  acta  sunt  ipsiusque  Oedipi  Jocastaeque  metu,  vix  potest, 
quin  certissime  Oedipi  fatum  praevideat  remque  mox  detegendam  percipiat  jam  antequam 
ostendatur.  Non  est,  cur  plura  ejusdem  rei  exempla  congeramus,  qualia  quaeque  praebet 
fabula,  cum  vel  his  satis  sit  conspicuum,  saepe  longe  alios  esse  spectatoris,  ac  chori, 
sensus  atque  exspectationes.  Cavendum  autem,  ne  quis  levius  judicet,  quod  supra  quo- 
que  tetigimus,  quod  ad  fabulam  spectandam  accedunt  homines  bene  ipsius  fabulae  tenentes 
vim  et  indolem,  existimans  revocari  eos  ab  iis,  quae  jam  teneant,  viva  rerum  gestarum 
actionisque  imagine,  reputansque  secum,  saepe  ita  immutatas  esse  a  tragicis  fabulas,  ut 
de  singulis  judicium  certum  habere  spectator  non  possit.  Sed  reminiscatur,  quaeso,  iUe, 
nunquam  a  Sophocle  certe  ita  immutatas  fabulas,  ut  exitum  haberent  prorsus  alium, 
quam  quem  exhibeat  mythus  omnibus  notus.  Ut  enim  de  Oedipo  fatis  post  facinora 
invita  detecta  alii  aliter  prodant,  illud  certe  apud  omnes  constat,  vere  patrem  occidisse 
Oedipum,  vere  matrem  duxisse  ac  liberos  ex  ea  progenuisse,  quod  vel  solum  si  satis 
noverat  spectator,  non  poterat  cum  laeto  illo  chori  carmine  consentire.  Non  enim  tam 
de  singulis  quibusdam  partibus  vel  actionis  vel  fabulae  hic  cogitandum,  quam  de  vero 
ejus  exitu  vel  miserabili  vel  laeto,  cujus,  si  quidem  notus  erat,  non  potuerunt  oblivisci 
spectantes,  praesertim  cum  plerumque  jam  in  expositione  vel  in  decursu  fabulae  de  hoc 
admonerentur  oraculorum  similiumve  facta  mentione.  De  hoc  autem  solo  ita,  ut  fecimus, 
statuimus,  si  ejus  rei  rationem  habuimus  ^). 

SufQcient  haec,  quibus  ostendamus,  chorum  non  proponere  sententias  spectatori 
actione  excitandas.  Jam  progrediamur  ad  illud,  quod  summa  est  hujus  dissertationis,  ut 
ostendamus,  quales  partes  nobis  videantur  a  Sophocle  tribui  choro  agendae.  Quam  ex- 
positionem   optime  ita  instituemus,   ut  primum  quasnam  ad  chorum  sibi  eligat  personas, 


')  Omnia  fere  exempla,  qnae  hic  contnlimns,  non  minns,  qnam  qnod  hoc  loco  Tolnimns,  illnd  ostendnnt, 
errasse  Heereninm,  rum  dissert.  de  choro  tragico  p.  34  ita  disputaret:  yPraeterea  autem  pluribus  lods 
collatis,  certnm  mihi  videtur,  poetas  tragicos  choro  vim  quandam  vaticinandi  tribnisse  enmque  divino 
nomine  afflatnm  finxisse'  et  quae  sequuntur.  Ad  qnam  sententiam  probandam  quem  adscripsit  Sopho- 
clis  locum  Oed.  R.  1105:  EJrep  iyci  ficcyTii  iifit  xoci  xtxTX  yvw'/t;;v  Hpii;,  non  potnit  eligere  docu- 
mentum  rainus  aptum,  cum  ipsum  illud,  quod  illo  loco  vaticinatur  chorus,  toto  coelo  a  vero  rei  statn 
aberret.  Melius  uti  poterat  Electrae  illo  loco  v.  465  sq.:  £/  fiij  'yta  rxpa^ptttv  ficcvTlf  ilpvv  Hccl 
yvui/ixf  ksnroftiva  aoiPat,  quo  cantu  chorus  exspectationes  effert  a  vero  rerum  eventu  non  admo- 
dum  discedentes.  Si  autem  interdum  videmns  chorum  rectnm  praesentire  vel  certe,  quod  simile  sit  rei 
vere  factae  suspicari,  id  tantum  abest,  ut  divino  cuidam  tribuamus  afOatui,  nt  iiniversae  vindicemus 
hominum  naturae,  inter  falsa  vera  quoque  exspectare. 


.^^^il... . 


31 

deinde  quando  soleat  actioni  interserere  chori  carmina,  tum  denique  qua  ratione  et  qnibus 
de  causis  hoc  faciat  poeta,  quantum  possumus,  ostendamus  et  proponamus. 

n.    AGITUR  DE  PERSONIS  CHORICIS,    QUALES    OSTENDUNT    TRAGOEDIAE 

SOPHOCLIS. 

Primum  illud  quod  proposuimus,  jam  supra  eo  quodammodo  praeparavimus ,  quod 
monuimus  in  hoc  diversum  ab  Euripide  Sophoclem  ita  solere  agere,  ut  quae  ultro 
quodammodo  se  offerant  vinculo  quodam  cum  personis  conjunctae,  ad  hoc  muuus  ex- 
plendum  adhibeat  personas.  Ita  in  Oedipo  Rege,  in  Antigone,  in  Oedipo  Coloneo  senes 
videmus  his  partibus  fungi  terrae  incolas,  in  prioribus  duabus  fabulis  Thebanos,  qui  forte 
vel  convocati  accesserant  ad  regiam,  ut  tulit  Graecorum  vita  publica ;  in  Oedipo  Coloneo 
contra  ejus  vici  prodeunt  incolae  senes,  qui  proxime  apud  ipsum  actionis  locum  habitantes 
longe  facilius  poterant  accedere,  quam  alii  quilibet  simulque,  quippe  ipsi  senes,  cum  sene 
Oedipo  maxime  omnium  consentirent  necesse  erat,  cum  iisdem  fere  premerentur  senii 
molestiis.  Quid  praeterea  hisce  personis  eligendis  assecutus  sit  poeta,  optime  Reisigii 
verbis  1)  exhibebo:  „Senes  iccirco  erant  eligendi,  quia  haec  aetas  prudentissima  est  et 
moderatissima  atque  ad  Oedipi  item  senis  miserias  sentiendas  accommodatissima.  In 
religionis  enim  cultu  gravissimo  observando  et  judicandis  Oedipi  llagitiis  videndum  erat, 
ne  robustiore  aetate  viri  calidiores  essent  et  minus  se  ad  misericordiam  commoveri  pre- 
cibus  paterentur ;  praesertim  cum  res  esset  ejusmodi,  ut  senes  adeo  vix  ab  animi  fervore 
sibi  temperare  posse  viderentur  v.  211 — 27."  ■ —  In  Ajace  chorus  est  ipsius  nautarum, 
quos  consentaneum  erat  omuibus  magis  solere  circa  ipsius  tentorium  versari.  In  Philocteta 
nautae  sunt  Neoptolemi,  qui  praesertim  cum  ad  augendam  spectatoris  erga  Philoctetem 
misericordiam  magisque  efferendum  fortem  ejus  animum  in  insula  deserta  eum  finxerit 
versantem  Sophocles,  hac  quidem  re  discedens  et  ab  Aeschylo  et  ab  Euripide,  qui 
uterque  Lemniorum  produxerant  chorum,  soli  poterant  actioni  adesse  debebantque 
simul,  -^^um.  esset  eorum,  quantum  possent,  ducis  juvenis  subvenire  susceptis.  Quas  in 
Trachiniis  videmus  chori  partes  agere,  virgines  Trachiniae  facillime  et  quibusvis  aliis 
facilius  cum  Dejanira  congrediuntur,  cum  viri  potius  virorum  sint  comites  apti,  ad  feminas 
regum  et  ducum  non  tam  facile  accedant.  Idem  prorsus  dicendum  est  de  Electrae 
choro,  cum  absente  Aegistho  solaque  in  regia  versante  cum  filiabus  Cljiemnestra,  vix 
aliae  possint  accedere,  quam  virgines.  Ita  igitur  videmus  viris  agentibus  maxime  accedere 
senes  vel  viros ,  feminis  vel  virginibus  virgines.  Cui  regulae  siquis  existimet  obstare, 
quod  in  Antigona  senes,  non  virgines  videt  chori  partibus  fungi,  .cum  primas  hujus  fabulae 
partes  agat  Antigone,  cui  tum  ut  Electrae  chori  loco  virgines  fuissent  addendae,  reminisci 
eum  jubemus,  in  hac  fabula,  quamvis  maxime  Antigonae  exponat  fata,   ante  spectatoris 

oculos  multo  minus  hanc  agere,  quam  Creontem ;  excepto  enim  unico  illo,  quod  scimHS 
eam  sepelire  fratris  cadaver,  nihil  ipsa  facit  ad  actionem  producendam,  nihll  agit,  sed 
omnia  patitur ;  Creontem  contra  videmus  ab  initio  usque  ad  finem  fabulae  agentem  et 
omnia  moventem,  dum  in  hoc  et  ipse  patientis  subeat  partes.  —  Cum  hoc  alterum 
aliqiiid  egregie  convenit  internum  magis,  cum  quando  viri  nobis  producuntur  vel  senes 
agentes  maxime,  cogitatione  multo  magis  ad  ea  perficienda  adducantur,  quae  perpetrant, 
feminae  contra  vel  virgines  quaequae  faciunt,  sensu  potius  quodam  faciant  impulsae. 
Quod  cum  per  totas  fabulas  obtineat,  etiam  per  chori  carmina  sentiri  consentaneum  est; 
itaque  iis,  qui  mente  magis  et  cogitatione  ducti  agunt,  accinuut  viri  vel  senes  et  ipsi 
cogitatione  plerumque  ad  eas  sententias  —  universas  saepe  • —  producti,  quas  prolo- 
quuntur ;  iis  contra,  quos  sensus  magis  ducit,  virgines  adjunctae,  quae  sensus  maxime 
edunt,  rarius  et  breviter  plerumque  in  universam  aiiquam  sententiam  egredientes.  Quod 
quam  egregie  poetae  cesserit,  apparebit,  si  fabulas  jam  supra  compositas  Antigonam  et 
Electram  hoc  quoque  nomine  comparamus.  In  hac  enim  cum  sensim  Electra  producatur 
ad  consilium  capiundum,  quod  cuique  fere  impium  videatur  et  durum  necesse  est,  chori 
partes  a  virginibus  expleri  ita  videmus,  ut  quae  sentiat  illa,  eadem  fere  chorus  quoque 
proloquatur  sua  sensa,  indignationem  de  Clytemnestrae  Aegisthique  agendi  ratione  gravis- 
simam ;  qua  ratione  praeclare  illud  efficitur,  in  qno  summa  vertitur  rei,  ut  et  vera  patris 
pietate  perductam  eam  neque  singulari  quadam  ratione  eo  deferri  judicii,  quo  vere  eam 
videmus  perferri,  intelligamus  itaque  ejus  sententiae  et  consilia  liberentur  atrocitatis  et 
crudelitatis  specie,  quae  si  non  ita  esset  res  instituta,  necessario  obtineret.  Longe  aliter 
in  Antigona  res  se  habet ;  quo  enim  magis  illa  desolata  est  et  ab  omnibus  relicta  in 
consiho  suo  exsequendo,  factoque  tuendo,  eo  magis  admirabilis  videtur  constans  illius 
verusque  fratris  occisi  amor,  ne  excusandus  quidem  ille,  cum  violari  neminem  probe 
sentiens  spectator  vis  possit  ipse,  quin  statim  cum  illa  sentiat,  Creontisque  jussum  durum 
censeat  et  crudele.  Erat  potius  aliquid  addendum,  quo  sentiretur  Creon  non  soli  animo 
suo  indulgere,  nisi  ita  debebat  res  videri  se  habere,  ut  puro  divinoque  quodammodo 
Antigonae  amori  non  opponeretur  humana  lex  quaedam,  acrior  quidem  ea  facta  pertinaci 
Creontis  voluntate,  sed  sola  haec  Creontis  in  consiliis  edictisque  semel  propositis  obtinendis 
pertinacia.  Quod  si  vere  erat  praestandum,  non  potuerunt  vir^ines  chori  partibus  in  hac 
fungi  fabula,  quippe  quae  sensu  ductae  honesti  et  pulchri  statim  in  Antigonae  vehemeu- 
tissimo  amoris  fraterni  sensu  incitatae  partes  se  contulissent,  sed  senibus  opus  fuit  ad  has 
partes  agendas,  quippe  qui  cogitationibus  suis  eo  essent  perducti,  ut  ordinem  obedien- 
tiamque  unice  firmare  civitatem  ac  servare  putarent  neque  igitur  a  regis  edictis  vel  latum 
digitum  discedendum  censerent,  donec  poena,  quam  dare  viderent  Creontem,  ab  hac 
abducerentur  sententia.^)  ■ —  Sapientissime  autem  in  universum  ad  chorum  constituendum 

')  Cf.  Similis  dieputatio  apud  A.  AV.  Schlegelium  in  libro^  de  aite  dramatlca  jam  laudato  p.  187  sq.,  et 
Wexii  expositio  (edit.  Antig.  I,  p.  77),  qui  contra  illius  sentenliam  nonnihil  piignat,  ma^ime  rero  negat, 
ideo  chorum  ita  censentem  exhibnisse  Sophoclem,  ut  sola  Antigone  sua  ^i  neque  aliorum  adsensu 
adjuta   ad   eam  magnanimitatem  erecta  videretur,    quia  jam,    antequam  chori  noverit  senteotiam ,    rem 

electi  vel  senes  virique  seniores,  qui  vitae  molestias  experti  ad  temperantiam  quietemque 
animi  redienint,  vel  virgines,  quarum  animi  vitae  turbis  nondum  inquinati  purissimum 
sibi  servarunt  sensum.  ^) 

m.     QUIBUS    FABULARUM   LOCIS    CARMEVA    CHORICA  INTERPOSITA   SINT, 

OSTENDITUR. 

Ad  alterum,  quod  sumus  exposituri,  si  progredimur,  ut  quibus  locis  chori  carmina 
totis  suis  poematibus  interposuerit  Sophocles,  vel  ipsa  rei  ratio  ostendit  facileque  ex  iis, 
quae  jam  posuimus,  si  quid  recte  statuimus,  apparet,  tum  tantum  potuisse  longiore  car- 
mine  sensa  proloqui  chorum ,  cum  cessaret  ipsa  actio  vel  certe  in  scena  nihil  ageretur ; 
nam  cessare  actio  per  totam  fabulam  vix  poterit  dici.  Cum  enim  spectatorem  actionis 
recte  nobis  videamur  dixisse  chorum,  dum  vere  agitur  in  scena,  non  potest  quin  ad  hoc 
animum  advertat,  tum  demum  ad  cogitationem  rediens  sensusque  proioquens,  cum  non 
sit,  quod  nunc  ipsum  ejus  animum  in  se  convertat.  Quod  egregie  reperimus  a  Sophocle 
observari,  si  ad  singula  chori  carmina  majora  respicimus.  Jam  cum  omnes  fabulas  lon- 
gius  sit  breviter  hic  enarrare,  rei  satis  factum  videbitur,  si  trium  illarum  fabularum,  quae 
Labdacidarum  fata  exponunt  expositione  probaverimus,  vere  ita  rem  se  habere. 

Ita  in  Oedipo  rege  primum  canit  chorus,  cum  res  exposita  sit  noveritque  Oedipus 
versari  in  terra  Laii  interfectorem  et  ex  Dei  edicto  pellendum  esse,  ut  tollatur  terrae 
miseria,  cumque  ad  reperiendum  hunc  praeparet,  quae  possit  omnia.  Tum,  cumterribile 
illud  de  Oedipo  prolocutus  est  Tiresias  et  decessit,  Oedipus  vero  absentem  accusavit 
Creontem  itaque  actio  produci  non  potest,  nisi  nuntio  ad  hunc  delato  ipsoque  aggresso, 
iterum  carmen  chori  reperimus  interpositum.  Insequitur  Oedipi  Creontisque  coUoquium, 
mutuis  plenum  objurgiis,  accedit  Jocaste,  res  exponitur  ab  Oedipo,  impiam  suam  illa 
profert  de  oraculis  sententiam  et  tunc  inlerseritur  novum  chori  carmen,  cum  et  amplius 
res  pervestigari  non  possit  neque  produci  actio  posse  videatur,  nisi  adducto  seno  illo 
pastore,  caedis  Laii  teste.  Accedens  jam  nuntius  Corinthius  nuntianda  Pohbi  morte 
detegendo  Oedipi  errore  (non  esse  eum  veriim  Polybi  fdium  ostendens)  novam  injicit 
dubitationem ,  quae  Oedipo  certe  solvi  nequit,  nisi  per  ipsum  illum  ser>um  exspectatum. 
Priusquam  autem  hic  accedit  omnes  soluturus  dubifationes,  iterum  chori  carmen  legimus. 


perpetraverit  neque  ipea  chomin  dissentire  putarerit.  —  At  alternm  ejus  argnmentum  non  admodum 
grave  esse,  nemo  non  videt,  qui  fabulae  tenet  decursnm ;  ubique  enim  fere  usque  ad  (inem  fabulae  et 
coram  Antlgone  et  absente  illa  factum  vituperat.  lllnd  autem,  quod  prins  posuit,  satis  rectum,  si  ad 
solam  Antigonem  respicimus ,  quae  sane  non  adjuvatur  alieno  assensu ;  tamen  ad  admirationem  erga 
illam  angendam  mnltum  facit,  si  spectatcr  eam  solam  videt  tantum  habere  animum,  ut  tale  quid 
snscipiat  et  tueatur  perfectum.  —  De  altero  illo,  leniendam  quodammodo  fulsee  per  chori  sententias 
Creontis  atrocitatem,  quae  vlderi  posset,  consentientem  se  ostcndit  Wexius. 

')  cf.  Suvem  uber  SchiHer'i  Walleiutein  p.  40. 

Qui  cum  accessit  invitusque  rem  detegit,  Oedipum  ostendens  Laii  esse  et  filium  et  iuter- 
fectorem,  re  perspecta  abit  Oedipus,  poenam  in  semet  ipsum  perpetraturus ,  quo  ipso 
tempore,  dum  redeat,  chorum  audimus  ejus  fata  deplorantem.  Quae  sequuntur,  exposi- 
tionem  continent  miserabiiium  Jocastae  Oedipique  fatorum  ac  colloquium  Oedipi  cum 
Creonte,  quae  omnia  cum  sunt  ad  finem  perducta,  chorus  fabulam  concludit  sententia  quadam. 

In  Oedipo  Coloneo  postquam  in  fabulae  expositione  nonnulla  jam  intermixta  chori 
carmina  suasoriae  cujusdam  indolis  et  ad  accuratiorem  suae  conditionis  expositionem 
Oedipum  incitantia,  cum  fides  data  est  Oedipo  tutum  eum  in  Attica  terra  mansurum, 
chorus  canit  Coloni  universaeque  Atticae  laudes,  priusquam  accedit,  a  quo  Oedipus  me- 
tuit,  Creon  eum  abducturus.  Hic  cum  variis  eum  modis  frustra  conatus  est  Thebas 
reducere ,  cum  filias  ei  eripuit  et  ne  Theseo  quidem  ita  vult  cedere ,  ut  lubens  virgines 
reddat  patri,  ipsum  Theseum  cum  militum  manu  ad  eas  reducendas  profectum  carmine 
prosequitur.  Finito  carmine  jam  redit  Theseus  Polynicisque  adventum  narratione  prae- 
parat :  qui  dum  arcessitur ,  canit  chorus  de  vitae  maximeque  senii  molestiis.  Discedit 
ille  infecta  re,  frustra  ex  eo  petente  sorore  Antigone,  ut  consilium  oppugnandae  urbis 
patriae  mittat.  Tum  chorum  audimus  intermedia  quaedam  canentem,  donec  redeat  The- 
seus,  quo  opus  esse  censet  Oedipus,  ut  quiete  ad  mortem  abeat.  Qui  cum  accessit  ac 
cum  Oedipo  abiit,  chorus  effundit  preces  pro  felici  facilique  ejus  obitu.  Extremam 
fabulae  partem,  quae  exponit  suprema  Oedipi  fata  consiliumque  a  sororibus  conceptum, 
chorus  breviter  concludit. 

Similiter  in  Antigona  excipit  expositionem  chori  cantus :  tum  Creon  edicit ,  non 
esse  sepeliendum  Polynicem  et  cur  ita  statuat  exponit;  accedit  custos,  tamen  boc  factum 
esse  enarrans  cumque  ita  cesset  actio,  dum  repertus  sit,  qui  illud  perfecerit,  hominum 
sollertiam  chorus  canit.  Adducitur  jam  Antigone  confiteturque ,  se  illud  perpetrasse ; 
Creon  eam  morte  punitum  iri  profitetur ;  dum  vero  hujus  rei  nuntius  ad  Haemonem 
perfertur,  a  proposito  deducere  patrem  conaturum,  iterum  chori  carmen  interpositum. 
Cum  frustra  patrem  movere  studuit  Haemon,  dum  redeat  Antigone,  qua  ad  mortem 
deducenda  actio  producitur,  chorus  laudat  Amoris  potestatem.  Tum  cum  illa  effundit 
querelas  et  ad  mortem  est  deducta,  priusquam  accedit  Tiresias,  item  conans  a  proposito 
revocare  Creontem.  similium  fatorum  exempla  componit  chorus.  Jam  cum  abiit  Creon 
Tiresiae  chorique  admonitionibus  tandem  eo  perductus,  ut  sepeliat.  Polynicem  et  e  carcere 
liberet  Antigonem,  dum  extra  scenam  hic  versatur  et  priusquam  rerum  ibi  factarum 
affertur  nuntius,  chorus  Bacchum  invocat.  Itenim  jam  extrema  fabulae  pars  tristia  effert 
Labdacidarum  fata,  quam  expositionem  chorus  concludit  universa  aliqua  sententia. 

Cum  hac  interserendorum  carminum  ratione  egregie  id  agalur  et  efficiatur,  ut  quae 
extra  scenam  agenda  sint  ad  producendam  actionem,  ita  fiant,  ut  ab  ipsa  ea  re,  quae 
agatur,  auditoris  animus  non  abducatur,  sed  cognatis  certe  semper  alficiatur,  sensis,  dum 
agantur  et  extra  scenam  praeparentur  ea,  quibus  ad  fabulae  progressum  opus  est ,  simul 
ita  rem  se  habere  facile  intelligimus ,  ut  ipsa  hac  actionis  cessatione  simul  advertatur 
spectatoris  animus  ad  rem  modo  actam  eaque,  quae  mox  sentit  agenda,  mora  interjecta. 

magis  etiaA  exspectet  vel  certe  major  quaedam  iis  praeparetur  ad  eum  movendum  vis 
et  clBcacia.  Nam  aiiquid  mox  factum  iri  vel  ex  iis  facile  coliigit,  quae  jam  vidit  agi, 
vel  totus  rerum  status  facile  hoc  ostendit.  Eodem  igitur  jure  dicemus  iis  locis  inter- 
positos  esse  chori  cantus,  ubi  maxime  avet  spectatoris  animus  res  mox  agendas  cog- 
noscere  —  vel,  cum  ipsa  illa  actionis  quies  necessario  excipiatur  ac  finiatur  novis  addu- 
cendis,  quibus  progressus  efficiatur  actionis  vel  rerum  conditionis  immutatio,  iis  locis 
interposita  ilia  carmina  recte  contendemus,  ubi  novum  quid  sit  exspectandum  ad  fabulae 
progressum  grave  et  efficax  ^).  ■ —  Tales  actionis  intermissiones  necessarias  esse  et 
ipsius  rei  natura  ostendit^)  et  consentiens  omnium,  quotquot  poesi  dramaticae  operam 
dederunt,  populorum  consuetudo.  Non  enim  facile  patitur  humanus  animus,  continais 
semper  affici  motibus,  nunquam  cessante  actione,  quae  vel  admiratione  eum  afficiat  vel 
misericordia.  Quod  si  fieret,  priora  quidem  persentiret,  posterioribus  fere  ne  afficeretur 
quidem,  obtusus  quodammodo  et  hebefactus  iteratis  affectionibus.  Quod  cum  jam  legentes 
sentiamuj  obtinere,  multo  magis  etiam  valere  de  fabulis  vere  agendis  consentaneum  est. 
Non  opus^idetur  fusius  exponere,  quantum  hic  nostrae  recentiorum  rationi  praestet 
antiquorum  poetarum  Sophoclisque  maxime  raiio.  Facile  enim  intelligitur  rem  ita  se 
habere.  Nam  cum  nostri  actores  per  moras  actioni  interpositas  aut  prorsus  non  affi- 
ciant  auditorum  animos,  aut,  quod  plerumque  fit,  concentibus  musicis  saepissime  contraria 
provocantibus  animi  sensa  ac  ipsa  fabula,  quoquo  modo  eos  afficere  studeant  et  delectare, 
ne  longioribus  intervallis  ad  scenae  mutationes  vel  c|^  quaedam  praeparanda  necessariis, 
auditonim  excitetur  taedium,  Graecos  videmus  ita  agere,  ut  et  iisdem  delectamentis 
gaudeat  auditor  pluribusque  etiam  accedente  cantu  ac  saltatione,  et  addatur,  quod  ani- 
mum  magis,  quam  sensus,  afficiat  et  retineat  in  eadem  re,  quam  vidit  agi,  sensa  cogi- 
tationesque  auditorum.  Non  facile  enim  quisquam  poterit  negare,  si  requies  danda 
quaedam  audienti  duplicique  hoc  fieri  potest  modo,  ita  ut  aut  ad  alia  omnia  abire  possit 
cogitatione  aut  ita  afficiatur  ac  delectetur,  ut  persimilibus  cogitationibus  cum  ipsa  actione 
cohaerentibus  recreetur  quodammodo  itaque  praeparetur  ad  insequentia  idque  ratione 
fiat  a  vera  vitae  conditione  non  ad  modum  recedente  minimeque  ita  offendente  — 
nemo,  inquam,  uegabit,  alteram  hanc  rafionem  longe  esse  praeferendam.  Ad  hanc 
longe  proplus,  quam  tragoedia  nostra,  opera  accedit,  ut  hoc  vocabulo  utar  significatione 
parum  latina,  iisdem  certe  utehs  per  intervalla  ad  afficiendum  animum  artibus.  quae  per 
veram  actionem  maxime  adhibentur,  similiaque  tum  studens  provocare  sensa.  Quos 
contra  in  eadem  opera  produci  videmus  choros.  ii  cum  Graecae  tragoediae  choris  non 
magis  poterunt  comparari  et  cognati  aliquid  videri  habere,  quam  ipsae  operae  cum  tra- 
goediis.  Ut  enim  per  totas  operas  ars  musica  summam  exercel^im,  ita  per  chororum 
quoque  cantus,  in  tragoedia  contra  cum  adaugeat  interdum  singulorum,  maxime  cho- 
ricorum  vim  accedens  quaedam  modulatio,   semper  verba  summam  habent  gravitatem  ^). 

■)  cf.  Grnppii  Ariadnae  p.  168  et  225. 

•)  Pluribns  hoc  expositam  reperis  a  Gernhardo  obsenationnm  in  Philoctetam  p.  18  sq. 

*)  cf.  Schlegelii  liber  saepins  laudatus  p.  81  sq. 

5* 


36 

IV.   QUOMODO  ET  AD  QUID  SOPHOCLES  UTATUK  CHORO  COLLIGITUR. 

Transgrediendum  jam  erit  ad  eam  quaestioiiem ,  qua  ratione  choro  ita  instituto  et 
ejus  cantibus  illis,  quos  modo  indicavimus,  fabulae  locis  interpositis  usus  sit  poeta  ye\ 
quales  efferre  soleat  sententias  et  qui  iis  alTiciat  auditoris  animum.  Quas  sententias  in 
universum  ita  esse  comparatas,  ut  facillime  e  rebus  ipsrs  modo  actis  possint  colligi,  sae- 
pius  tamen  recedere  ab  iis,  quas  verus  sibi  debeat  spectator  informare  rerum  conditione 
melius  perspecta,  supra  jam  demonstratum.  Considerata  autem  singula  carmina  satis 
ostendunt,  dolere  plerumque  chorum  infortuniis  principum  fabulae  personarum,  gandere 
eorum  fatis,  quae  vel  vere  sint  laeta,  vel  videantur  certe  esse  aut  ipsis  personis  aut 
choro.  Cujus  rei  exempla  breviter  hic  liceat  percurrere.  In  Ajace  ita  jam  parodo  ea 
edit  sensa,  rumore  audito  de  Ajacis  facinore,  quae  metum  prodant  inde  sibi  ortum. 
Post,  cum  verum  rei  statum  intellexit,  metum  expromit  de  Ajacis  fato,  quale  Jam  im- 
pendeat,  ad  quem  accedit  metus  de  suainsiu^  sorte.  Eadem  Ajacis  insani^^xcitatus, 
quid  et  sibi  malorum  offerat  quique  ejuSTSTOctura  sit  parentes  perpendit.  Tum  cum 
ipsius  manu  occidit  ille  repertumque  est  cadavcr,  circumspicit,  quid  ad  hoc  eum  per- 
duxerit  metuitque,  qualia  mox  superbe  in  eum  acturi  sint  Ulysses  Atridaeque  inimici. 
Ultimi  quoque  carminis  "chorici  in  Ula  fabula  ca  est  summa ,  ut  bellum  jam  antea  sibi 
molestum  magis  etiam  Ajacls  mortl^  hoc  factum  esse  ostendat.  —  In  Trachiniis  parodo 
chorus  ab  Apolline  petit,  ut  Hercules  ubinam  versetur  iiuntiet,  et  ipse  Dejanirae,  quam 
videat  curis  distrahi,  misericordia  ita  se  facere  profitens,  additque,  quo  eam  consoletur, 
certo  Jovem  non  deserturum  esse  filium.  Postquam  post  varias  rerum  species  actio  eo 
est  progressa,  ut  Dejanira  jam  de  perniciosa  doni  sui  vi  certior  sit  facta,  de  ejus  et 
Herculis  fato  tristes  edit  exspectationes  —  et  infra,  comperta  Dejanirae  morte,  utrum 
illius  an  mariti  malum  gravius  ducat  dubitat,  optat  sibi  liceat  abesse,  dubius  haeret, 
Herculem  mortuum  ne  putet,  cum  adportetur,  an  vivum  adhuc  doloribus  agitatum.  — 
In  Philocteta  primum  quidem  parodo  chorus  de  illius  conditione  fit  certior,  tum  autem 
desolatam  ejus  conditionem  vix  ferendam  conqueritur.  Eandem  infra  effert  sententiam, 
cum  jam  in  eo  putat  Neoptolemum  esse,  ut  domum  illum  deducat,  cum  solo  Ixione  eum 
posse  comparari  tam  diu  relictum  ab  omnibus,  omnibusque  carentem  vitae  gaudiis  ex- 
hibens,  quo  magis  etiam  efferatur,  quod  laetum  ei  jam  exspectandum  putat  futurum 
tempus.  —  In  Antigone  cum  jam  Tiresiae  chorique  admonitionibus  cedens  abierit  Creon 
Antigonem  soluturus  Polynicemque  sepulcro  conditurus,  quod  sentit  imminere  malum, 
studet  avertere  BacchoAj|ocando.  In  Oedipi  Regis  parodo  exposita  urbis  miseria  prae- 
sentes  faventesque  urbi  subveniant  Dei  orat.  Post  cum  ipsius  Oedipi  miserrima  detecta 
est  conditio,  acerbissimas  de  ea  effundit  querelas.  —  Coloni  versans  cum  metuat  Oedipus 
Creontis  adventum,  Atticae  terrae  laudibus  eum  studet  erigere  et  cum  abducantur  ejus 
filiae  raptoremque  persequatur  Theseus,  laetis  de  pugnae  exitu  exspectationibus  eum 
consolatur;  ad  mortem  autem  abeuntem  piis  prosequitur  precibus.  —  Electram  primum 

omnibus,  quibus  potest,  rationibus  atque  admonitionibus  a  nimio  moerore  studet  deducere. 
Postea  cum  de  fratre  mortuo  allatus  est  nuntius,  indignationem  prodit  de  Clytemnestrae 
impietate  studetque  erigere  Electrae  animum  et  commonitionibus  et  Amphiarai  exemplo. 
Cum  sibi  soli  jam  agendum  videt  illa,  sorore  consilii  societatem  abnuente,  toUit  ejus 
pietatem  simul  desertam  ejus  conditionem  querens  et  in  melius  mutatum  iri  sperans. 

Quae  omnia  cum  pervariis  rationibus  eara  exhibeant  sententiam,  gravia  esse,  quibus 
nunc  afficiatur  persona  agens,  mala  et  incommoda  ac  sentiri  a  choro  quoque,  amicitiae 
vinculo  cum  ea  conjuncto  —  ita  sane  sunt  instructa  et  interposita,  ut  quae  provocavit 
spectatori  ipsa  actio  sensa,  ea  retineantur  et  magis  «tiam  provocentur  eo,  quod  alios 
simul  audit  eadem  vel  certe  non  dissimilia  profiteri.  Quae  sane,  si  eodem  semper  modo 
proferrentur  vel  qucrelis  effundendis  vel  consolationibus  afferendis,  neque  adeo  possent 
delectare  auditorem  et  ne  satis  quidem  variata  possent  proferri.  Hoc  ne  accideret, 
egregie  cautum  videmus  a  poeta  et  eo,  quod  modo  querelas  de  gravibus  calamitatibus, 
modo  earum  descriptiones,  modo  preces  ad  eas  avertendas,  modo  consolationes  exhiben- 
das  tribuit  choro  et  quod  universis  ejus  carmina  distinguit  sententiis  ex  ipso  rerum  statu 
ductis  vel  similium  fatorum  profert  exempla  accuratius  exposita.  Quae  omnia  facillime 
cuivis  in  mentem  poterant  venire  rei  spectatori  itaque  semper  sunt  adhibita,  ut  et  prae- 
senti  rerum  statui  et  chori  personis,  quales  finguntur  a  poeta,  maxime  conveniant. 

Non  aliter,  si  choro  videtur  laetum  quid  accidisse  personis  vel  civitati,  cui  ipse  est 
adscriptus,  laeta  ille  sensa  sua  variis  solet  modis  profiteri.  Ita  Antigonae  parodo,  finitos 
esse  urbis  labores  putans  saluteque  jam  recuperata  gaudens  laetitiam  suam  proloquitur 
gratiasque  agit  Diis  ob  repulsas  hostium  manus,  choros  se  iis  acturum  promittens.  — 
Ajacem  cum  ad  sanam  mentem  rediisse  putet  chorus  et  a  consilio  mortis  sibimet  ipsi 
inferendae  destitisse,  Panem  advocat,  qui  laetos  sibi  ordinet  choros.  In  Trachiniis  cum 
nuutius  allatus  sit,  rediturum  mox  Herculem,  ad  gaudium  laetaque  sensa  edenda  omnes 
provocat,  cum  redditus  sibi  heros  invictus,  cui  quidem  sententiae  magis  universe  prolatae 
postea,  cum  donum  Dejanirae  ei  missum  est,  a  quo  fausta  omnia  exspectat  chorus,  preces 
addit  de  felici  ejus  redilu  ac  novo  ejus  erga  Dejaniram  amore.  —  Oedipum  cum  videt 
genus  mox  perspecturum  esse  laetamque  inde  sperat  rerum  immutationem,  Cithaeronem, 
unde  eum  Corinthum  delatum  esse  uovit,  se  celebraturum  promittit,  divinam  ejus  sentire 
sibi  visus  originem.  • —  In  Electra  cum  expositum  est  Cljtemnestrae  somnium,  quod 
Electrae  fausta  videtur  significare,  laetas  suas  exspectationes  ita  profert,  ut  meliorem 
ejus  statum  inde  orturum  componat  cum  miserabili  nunc  obtinente,  similiter  ac  in  Phi- 
loctetae  carmine  v.  676  sqq.  laela  Philoctetae  conditio,  quam  jam  sibi  videtur  perspicere 
mox  illi  eventuram,  magis  etiam  effertur  comparata  ejus  conditione  misera  et  antea  et 
nunc  obtinente. 

Haec  carmina  maximam  partem  ita  sunt  comparata,  ut  spectator  plus  videns  quam 
chorus,  aut  prorsus  dissentiat  aut  certe  ita  sibi  ab  ejus  sententia  recedendum  putet,  nt 
praemature  gaudentem  eum  intelligat.  Quod  autem,  quae  laetis  sensis  explent  ipsas 
fabulac  personas,    ex   iis   sibi  quoque  laeta  colligit  eaque  profitetur,  eo  adaugeri  iterum 

et  retineri  sensa  ex  antecedente  fabulae  parte  spectatoribus  concepta  apertum  est.  Laetis 
vero  gratisque  immixtis  misero  in  universum  fato  ita  nos  solemus  affici,  ut  denuo  ingre- 
dientia  mala  magis  etiam  improvisa  agentibds,  ut  gravius  ipsos  afficiunt,  acrius  sentiamus 
majoremque  ex  eo  concipiamus  misericordiam,  quod  in  malis  versari  homines  perspicien- 
tes  ipsos  ne  suspicione  quidem  eorum  tangi  videmus.  Quales  conditionum  immutationes 
si  licet  verbo  significare  Aristotelico ,  peripetiae  saepius  inserviunt  chori  carmina  magis 
etiam  efFerendae,  immo  interdum  ipsa  maxime  eas  efficiunt,  ut  in  illo  carmine  de  mu- 
tato  Ajacis  animo  vel  in  iilo,  quod  exspectationes  efTert  chori  de  Oedipi  origine,  alterum 
magis  excitans  amicorum  Ajacis  commiserationem ,  alterum  maxime  erga  ipsum  Oedipum 
movens  misericordiam,  cum  satis  praevideat  spectator,  ut  illum,  ita  alios  omnes  excepta 
quidem  Jocaste  falsis  circumagi  exspectationibus.  —  Quod  vero  unicum  non  ductum  ex 
ipsa  fabulae  actione,  carmen  chori  irtvUiov  Antigonae  parodo  prolatum,  misericordiam 
erga  Antigonem  optime  ita  excitat  et  auget,  ut  tristibus  solam  fere  illam  affectam  sensis 
ostendat,  omnibus  aliis  (lorente  jam  rerum  statu  gaudentibus.  —  In  omnibus  autem  fere 
ejusmodi  sensis  vel  laetis  vel  tristibus,  qualium  exempla  modo  congessimus,  plerumque 
semper  videmus  chorum  modum  quendam  tenere  et  mediocritatem,  quod  quidem  optime 
ejus  personis  convenire  apertum  est,  quippe  quae  non  aeque  afficiantur  gaudio  vel 
moerore,  ac  vere  agentes;  neque  minus  cum  ea  ratione  congruit,  qua  saeplus,  nimium 
si  quid  videntur  facere  personae,  ab  hoc  eas  studet  revocare  ad  modum  ac  pru- 
dentiam. 

Quas  interdum  chorum  audimus  proferre  exspectationes,  ita  partim  sunt  comparatae, 
ut  vere  fieri  vldeamus,  quod  efferunt,  partim  verae  non  fiunt.  Ita  cum  in  Oedipo  Co- 
loneo  exspectet  chorus,  mox  victorem  Theseum  reducturum  esse  virgines  a  Creonte  patri 
ereptas,  vere  evenit,  quod  sperat.  Similiter  ille  cantus,  quem  edit  chorus,  cum  intravit 
in  aedes  patemas  Orestes  patris  caedem  ulturus,  veram  exhibet  exspectationem,  jam  dari 
poenas  ab  impia  Agamemnonis  uxore  —  et  per  alios  quoque  Electrae  cantus  choricos 
intermixtus  reperitur  sensus  ille,  non  passuros  Deos,  ut  impuniti  vivant  Agamemnonis 
interfectores,  mala  indicari  somnio  Clytemnestrae  simil.  Alias  contra  aberrat  a  vero  chori 
exspectatio,  ut  in  illo  Philoctetae  carmine,  quod  exposita  miserabili  Philoctetae  conditione 
exspectationem  addit  laetam,  jam  nunc  domum  eum  reducturum  esse  Neoptolemum,  et 
in  illo  Trachiniarum ,  quod  Dejanirae  amantem  pristino  amore  rediturum  Herculem  ex- 
spectare  chorum,  certe  non  cogitare,  nisi  de  laeto  ejus  reditu  ostendit.  Similiter  jam 
ipsa  parodo  Trachiniae  virgines  ad  consolandam  Dejaniram  eam  eloquuntur  spem,  certo 
Jovem  filium  esse  tuiturum,  quamvis  magna  inter  versetur  pericula.  Eodem  modo,  quod 
saepius  jam  laudavimus,  carmen  illud  ex  Oedipo  Rege,  quod  divinam  se  exspectare  de- 
tectum  iri  illius  originem  chorus  indicat,  gravissima,  quod  satis  sentit  spectator,  a  vera 
rerum  conditione  aberrat.  Quae  omnia  ita  sunt  instituta  a  poeta,  ut  vel  spectator 
idem  sentiens  idemque  exspectans  retineatur  in  talibus  cogitatiouibus  vel  contraria  alios 
videns  exspectare  ac  ipse  potest,  re  magis  perspecta,  et  majorem  inde  concipiat  miseri- 
cordiae  sensum,   mox  a  tali  exspectatione  ad  coutraria  omnia  traductum  iri  sentiens,    et 

reducatur  quodammodo  ad  partes]  fabulae  modo  jam  actas,  quo  sibi  explicet,  qui  ad 
talia  sensa  pervenerint  chori  personae  actionis  testes. 

In  hisce  omnibus  ut  videmus  hominum  e  vulgo  accedentium  vereque  humana  sen- 
tientium  partes  agi  a  choro  tristibus  afflicto,  laetis  gaudente,  exspectationes  profitente  ex 
rerum  conditione  jam  obtinente  collectas  —  ita  tamen  agi,  ut  singularem  eorum  condi- 
tionem  a  poeta  egregie  servatam  admiremur  ■ —  ita  maxime  illo  videmus  hoc  probari, 
quod  religionis  tenax  divinaque  omnia  colens  semper  fere  vim  agnoscit  Deorum  in  iis, 
quae  videt  fieri,  oraculorumque  habet  rationem.  Ouod  cum  vix  cuiquam  possit  dubium 
esse  per  omnia  fere  ejus  carmina  obtinens,  pauca  tantuinmodo  ejus  rei  componemns  ex- 
empla.  Ita  cum  viderit  Haemonem  Antigonae  amore  ductum  patri  resistere,  vim  Amoris 
omnia  vincentis  praedicat  et  per  totam  fere  fabulam  eum  semper  prodit  sensum,  omnia 
perficere  Deos,  neminem  iis  posse  resistere,  quem  tamen  tum  demum,  cum  aperte  jam 
videt  a  recto  aberrasse  Creontem  poenis  ab  ipso  datis,  recte  adhibet  ad  judicium  de  re- 
nim  conditione  sibi  informandum,  'ante  et  Creontis  principis  admiratione  quadam  et  per- 
pensa  legum  sanctitate  et  utilitale  a  vero  deductus.  Similiter  cum  modo  vidit  chorus 
Dejaniram  recuperandi  Herculis  amoris  periculum  facturum,  Veneris  vim  laudibus  extollit 
egregiumque  ejus  exemplum  proponit  Herculis  Acheloique  de  ipsa  Dejanira  pugnam. 
Dubitat  in  Ajacis  parodo ,  quis  Deorum  ad  tale  facinus  perpetrandum  eum  prdpulerit : 
certo  enim  a  Deo  ad  hoc  eum  esse  perductum.  Ostendit  eandem  saepe  erga  Deos 
pietatem  advocanda  Deorum  ope,  promissis  choris  in  eorum  honorem  ducendis  simihbus. 
Oraculorum  quam  egregie  sentiat  sanctitatem  certumque  eorum  eventum.  quamvis  con- 
traria  videantur  evenire,  maxime  eo  carmine  apertum  est,  quod  ab  eo  audimus  proferri 
post  impiam  illam  Jocastae  orationem,  fidem  oraculis  prorsus  non  esse  habendam,  cum 
apertissimis  ostendatur  signis,  nunc  non  vere  evenire,  quae  contineant  illa :  indignabundus 
enim  de  superbo  hoc  divinorum  omnium  neglectu,  quamvis  iliius  errorem  non  perspiciens, 
provocat  Deos,  ut  oraculorum  subveniant  firmitati  ac  sanctitati.  Ouani  ejus  sententiam 
si  comparamus  cum  illa,  quam  superiore  carmine  professus  est  de  Tiresiae  fide  dubitans, 
aperte  illo  loco  eum  a  vero  abductum  eo  vidfmus.  qucd  et  humanam  existimat  ejus  sa- 
pientiam  et  rixantem  eum  vidit  —  non  aliter  ac  ipse  Oedipus  —  tristia  illa  ac  nefanda 
proloqui.  Non  aliter  in  Trarhiniis  animum  advertit  ad  oraculi  Herculi  dati  veritatem  jam 
apertam.  Non  minimum  autem  hanc  erga  Dcos  pietatem  eorumque  memoriam  semper 
apud  se  obtinentem  ostendit  interdum  chorus  versibus  illis,  inter  quos  finita  Jam  actione 
decedit. 

Omnia  haec  non  minus,  quam  universae  sententiae  ex  actione  ductae  —  quarum 
maxime  memorabiles  illae  in  duobus  Antigona  carminibus  de  hominum  facultatibus  ac 
fatis  illaque  in  Oedipo  Coloneo  de  vitae  humanae  maximeque  senii  molestiis  —  aptissima 
sunt  et  vel  maxime  instructa  ad  retinendum  in  cogitatione  de  partibus  fabulae  antegressis 
spectatoris  animum.  Jam  ita  cum  ad  insequentia  optime  eum  praeparent  et  advertant, 
non  raro  quoque  singulari  quadam  poetae  arte  ipsis  sententiis  prolatis  ad  sequentia  prae- 
parant  et  transigunt  auditoris   animum.     Quod  cum  facillime   sentiatur  obtinere  in  illis 

carminibus,  quae  exspectationes  produnt  chori  vel  ita,  ut  easdem  complectatur,  vel  ita, 
ut  diversa  et  fere  contraria  iis  provocentur,  in  aliis  quoque  idem  obtinere  non  difficile  est 
ad  ostendendum.  Ita  carmen  illud  Philoctetae,  quod  canit  chorus,  cum  abiit  Neoptole- 
mus  cum  Philocteta  antro  valedicturo,  praemissa  laetae  exspectationi  miserabilis  Philocte- 
tae  conditionis  descriptione  praeparat  quodammodo  ipsius  adspectum,  qualem  exhibet  se- 
quens  fabulae  pars,  gravissimis  morbi  doloribus  vexati.  Similiter  sententia  chori  ex  su- 
perbis  Jocastae  de  oracuiis  opinionibus  ducta,  jam  esse  Deorum  luculenter  ostendere 
oraculorum  vim  et  sanctitatem,  egregie  praeparat  insequentia,  quae  satis  illi  ostendunt, 
quam  vera  sint  omnia  a  Diis  praedicta. 

Ultimo  quoque  Oedipi  Regis  cantu  chorico,  querelas  de  misera  Oedipi  conditione 
jam  aperta  continente,  praeparati  accedimus  ad  accipienda  tristia  illa  omnia,  quae  ultima 
pars  fabulae  prodit.  In  Antigona  fabula  jam  parodus  quodammodo  praeparat  Creontis 
edictum,  ne  sepeliatur  Polpices,  longioremque  ejus  expositionem ,  cur  ita  statuendum, 
cum  ab  ipsis  diis  repulsos  urbis  hostes  exhibeat  recteque  igitur  eorum  aii  odium  osten- 
dat.  Similiter  Amoris  laudes,  Haemonis  agendi  ratione  prococatae  praeparant  ad  Anti- 
gonae  dolorem  jam  edendum,  quod  innuptae  sibi  ad  Hadem  sit  migrandum,  Paulo  ali- 
ter  in  extremo  Ajacis  cantu  chorico  res  se  habet,  cum  quas  ille  inter  querelas  prodit 
Ajacis  laudes,  rectum  quodammodo  praeparent  de  Agamemnonis  Teucrique  orationibus 
judicium.  In  Electrae  carmine  illo  ex  Clytemnestrae  somnio  fausta  quaeque  sperante 
praeclaram  reperimus  ad  sensus  mox  auditori  ex  Chrjsostomedis  oratione  percipiendos 
praeparationem.  Similiter  eo,  quod  audimus  laetam  optare  Electrae  conditionis  mutatio- 
nem,  praeparati  videmus  ipsum  accedere  Orestem.  Aeque  certa  illa  chori  exspectatio, 
qua  Dejaniram  studet  erigere  Trachiniarum  chorus,  non  derelinquere  Jovem  filium  suum, 
praeparationem  quandam  habet  nuntii  de  ejus  reditu  mox  atferendi,  descriptio  vero,  quam 
postea  audimus  proferre  chorum,  amoris  Herculis  erga  Dejaniram  desolataeque  illius  con- 
ditionis  ostendit,  quantum  necessario  iila  tribuat  Herculis  amori  itaque  praeparat  conatum 
illum  ejus  recuperandi. 

Componantur  jam  alia  quaedam  exempla,  alia  quidem,  sed  non  minus  efficaci  ratione 
idem  efficientia,  ea  dico,  quae  provocatis  diversis  apud  spectatorem  sensis  ita  ejus  affi- 
ciant  animum,  ut  quod  insequitur  actionis,  congruat  magis  cum  ipsius  sententia.  Insignem 
ejusmodi  vim  habet  laetum  illud  Oedipi  Begis  carmcn  saepius  jam  memoratum,  quo 
prodit  spes  suas  de  nobili,  immo  divina  forsitan  Oedipi  origine  chorus ;  quod  cum  excitet 
diversas  plane  ac  contrarias  spectatoris  sententias,  ita  praeparat  ad  rem  mox  prorsus 
detegendam.  Similiter  chori  cantus  in  Ajace,  qui  gaudium  effert  ejus  de  mutato  Ajacis 
animo,  persimilia  spectatoris  excitat  sensa,  ac  illa,  quae  mox  concipiet  e  nuntii  narratione 
de  Teucro  Calchantisque  vaticinio.  Electrae  desolatae  cum  audiat  chorum  describere 
statum,  Orestem  adhuc  vivere  et  adesse  reminiscens  spectator  non  minus  praeparatur  ad 
ejus  ipsius  adventum  statim  insequentem,  quam  illis,  quas  supra  attigimus,  de  felici 
mutatione  precibus.  Quod  precatur  et  exspectat  chorus  Trachiniarum ,  dono  Dejanirae 
reconciliatum  iri  Herculis  amorem,    contrarium    movens  spectatori  metum  eum  praeparat 

eodem  fere  modo  ad  eum  timorem,  quem  mox  videbit  Dejaniram  percepisse,  ne  per- 
niciosum  fiat  donum  marito.  lila  quoque  chori  sententia  iu  Antigona,  eum  tantum 
hominem,  qui  ad  bona  perficienda  utatur  facultatibus  suis,  amicum  sibi  esse  ac  gratum, 
necessario  alias  quasdam  provocat  spectatori  sententias,  quippe  qui  non  mala  mente,  sed 
divino  quodam  impetu  pulsam  hoc  perfecisse  Antigonam  norit,  ipsisque  his  eum  prae- 
parat  ad  illam  Antigonae  orationem,  qua  Creonti  expooit,  quid  ad  illud  faciendum  se 
adduxerit. 

Videmus  jam  ex  his,  ita  solere  interponi  chori  carmina,  ut  ex  rebus,  quae  vel  vere 
modo  acta  sunt  in  scena,  vel  ipsius  chori  accessionem  antecedunt  extra  scenam  acta, 
sententias  ducant,  his  vero  necessario  quodam  modo  ad  ipsam  actionem  advertant  reti- 
neantque  animum  spectatoris  vel  lectoris  in  iis,  quae  jam  percepit  antecedentia ,  simul 
autem  saepe  ad  ea  eum  praeparent,  quae  jam  sunt  insecutura.  Quod  utnimque  cum 
varia  ratione,  tum  ita  diversa  duplici  vidimus  fieri,  ut  aut  similibus  ille  imbutus  sententiis 
ac  chorus,  aut  diversis  inde  provocatis  ad  ea  percipienda  accedat.  Ita  quodammodo  vere 
dici  possit  chorus  ducere  spectatoris  sententiam:  sed  tum  hoc  maxime  tenendum,  non 
raro  ita  hoc  fieri,  ut  contraria  colligantur  a  spectatore  sensa,  ac  quae  ips^  sentit  chorus. 
Neque  satis  recte  utimur  vocabulo ,  si  ducere  chorum  dicimus  spectatorem ;  nam  non 
tam  provocantur,  quam  retinentur  ejus  carminibus  talia  sensa. 

Monendum  autem  est  adhuc  de  aliquo  chori  officio,  quod  non  raro  praestari  ab  eo 
videmus.  Ubi  enim  res  ita  fert,  ut  gravissimum  sit  auditori  eognoscere  et  magis  etiam 
perspicere  ipsarum  personarum  indolem  ac  sententias,  mutuis  chori  harumque  orationibus, 
quales  comtnorum  nomine  insignierunt  grammatici,  hoc  assequitur  poeta.  Insignia  hujus 
rei  exempla  obvia  sunt  in  Antigone,  ubi  mutuae  ejus  et  chori  orationes  apertissime 
ostendunt,  probe  sentire  Antigonam  quanta  relinquat  vitae  gaudia  et  commoda,  quo  sane 
opus  erat,  ne  videretur  illa  vitam  non  multi  aestimatam  fratris  amori  consecrasse.  Non 
aliter  mutuis  Philoctetae  et  chori  verbis  (s.  f.  fab.)  ostenditur,  quanta  sit  illius  constantia 
in  propositis  tenendis,  quae  ne  speranda  quidem  morbi  sanatione  liberationeque  a  malis 
nunc  obtincntibus  labefactari  possit.  Eodem  modo  commus  Electrae  et  chori  hujus 
animum  et  in  patrem  occisum  et  in  viventes  adhuc  ejus  interfectores  egregie  prodit.  — 
Alios  ejusdem  generis  cantus  ideo  maxime  interpositos  videmus,  ut  conficiatur  quodam- 
modo  et  plenior  fiat  rerum  expositio.  Ita  mutuis  Tecmessae  chorique  orationibus,  quae 
excipiunt  parodum.  efficitur,  ut  et  utrique  accuratius  fiat  notum,  quid  et  qui  perfecerit 
Ajax,  et  spectatori  magis  exponatur  res  in  universum  jam  nota.  Similiter  cantibus  illis 
Neoptolemi  ac  nautarum  (Phil.  v.  826  sqq.)  res  spectatoribus  jam  nota  choro  ita  expo- 
nitur,  ut  simul  revocetur  spectatori  in  animum,  nisi  deducto  Trojam  ipso  Philocteta,  rem 
non  fore  confectam.  Quam  rei  accuratius  exponendae  vim  ahis  quoque  chori  carminibus 
tribuamus  necesse  est,  quae  ea  maxime,  quae  jam  ante  verae  actionis  initium  sunt  gesta, 
ita  exhibent,  ut  spectatoris  inde  conficiatur  quodammodo  judicium  de  fabulae  personis. 
Laudanda  prae  ceteris  hujus  rei  exempla  chori  quaedam  carmina  in  Ajace  pristinam 
ejus  fortitudinem   ac  virtutem    efTerentia,    atque  in  Oedipo  Rege,    quibus  salutare  ejus 

6 


|ju|£ 


42 

imperiaro  laudatur;  ilie  quoque  Trachiaiarum  caatus,  qui  pugnam  describit  Uerculis  cum 
Acheloo  et  quanto  erga  Dejaniram  amore  Hercules  arserit  et  quaatus  oiim  debuerit  et 
nunc  quoque  debeat  esse  ejus  in  Hercuiem  amor  ostendens. 

Ita  periustratis  singuiis  fere  chori  carminibus  restat,  ut  ad  ea  advertamus  animum, 
quae  agentis  vere  instar  non  totus  chorus,  sed  ejus  princeps  edit  inter  dialogos  breviter- 
que  eorum  naturam  exponamus.  Quae  in  universum  ejusdem  prorsus  sunt  rationis,  ac 
longiora  illa  totius  chori  carmina,  diversaque  forma  simillimas  continent  sententias.  Prae- 
terquam  enim  quod  advenientibus  eum  videmus  ansam  dare  exponendarum  rerum  extra 
scenam  gestarum,  interrogationibus  accuratiora  elicientem,  quae  sane  non  «pte  ederentur 
advenientium  monologis  ^)  et  ex  ipsis  fabulae  personis  multa  comperit,  quae  alias  non 
tam  apte  possent  cum  spectatore  communicari  ^),  et  interdum  ita  rerum  expositioni  in- 
servit  et  descriptioni  vel  ipsis  fabulae  personis  vel  spectatoribus  faciendae,  ut  personarum 
indicet  adventum  ^),  fabulae  personis,  maxime  advenientibus,  exponat  vel  quid  actum  sit 
vel  quomodo  nunc  res  se  habeat  *)  vel  ubiuam  versentur  ^),  quibus  opus  est ,  vel  pro- 
vocat  in  scenam  personas  agentes  ^).  Praeterea  vero  ea  maxime  eloqnitur,  quae  osten- 
dant  stare  eum  ab  ahcujus  partibus  ^),  cum  gaudentibus  gaudere  ®),  cum  dolentibus 
dolere  9),  quibus  agentium  studiis  subveniat  * "),  consoletur  tristes^^),  suadeat  et  incitet 
ad  aliquid  faciendum  ^^),  a  nimio  quoque  revocet  mitioresque  reddere  studeat  rixantes 
maxime  ^^),  exspectationes ^ "*)  denique  prodat  vel  judicia  sua  de  rebus  modo  actis  ^^). 
Quae  omnia  ita  comparata  esse  facile  intelligimus .  ut  exceptis  iis,  quae  soli  inserviunt 
renim  expositioni  vel  ipsis  agentibus  vel  spectatoribus  faciendae,  iterum  eum  prodant  ita 
comitari  quodammodo  actionem,  ut  si  quid  triste  accidat,  doiorem  suum  ostendat  vel 
certe  misericordiam,  laetis  et  ipse  gaudeat,  judicium  interponat  et  exspectationes,  suadeat 
agentibus,  eorum  recte  facta  probet  et  adjuvet,  minus  recte  facta  improbet  et  studeat  pro- 
hibere  —  ut  rixas  nimias  —  maxime  itaque   studeat   animi   motus  sedare  ab  ira  revo- 


*)  cf.  inaxiine  (olutiones  fabalarnm  et  explicBtionps  in  Oed.  Rege  v.  1238  sqq.,  Oed.  Coioneo  r.  1579  sqq. 

Anti^.    1155  sqq.,  Trach.  873  sqq.    Aj.  735  sqq. 
*)  Kl    237  sqq.    Oed.  R.    1297  sqq.    Antl^.  a  v.  162,  766  sqq.    Oed.  Col.  a  v.  200,  510  sqq.,  s.  f.  fabulae. 

Trach.   130  sqq.    667  sqq. 
•)  Aj.  975    El.  324,  1428     Oed.  R.  297,  631  sq.,  141«    Antig.  38«,  S2«,  1180    Oed.  Col.  44»    Trach. 

178,  733    Phil.  539,   1218. 
*)  Aj.  735,  975    Oed.  R.  290,  523,  1057,  1117    Oed.  Col.  297,  461. 
•)  El.  662,    1100    Oed.  R.  927. 
•)  Aj.  735  Oed.  Col.  835,   1490. 

»)  Ant.  681   sq.,  766  sq.  Oed.  Col.  726,  824,  937,  1014  sq. 
»)  El.  1330  Trach.  291. 

•)  El.  764  Oed    R.  1297  Oed.  Col.  254  Trach.  1040,  1114  Phil.  307  sq. 
•»)  Aj.  361    sq.  Oed.  R.  326    Oed.  Col.  629  Phil.  391   sqq. 
"J  El.    Iiri    Oed.  R.  8.34.   Trach.  725  sqq. 
■')   Aj.  975  sqq.   1163  sqq     El.  464    Oed.  R.  276    Ant.  724  sq.    1091    «qq.    Oed.   Col.    20«  aq.,    461   sqq. 

1346  sq     Trach.  307  aq.,  470,  588  sqq.  Phil.  507  sqq. 
'•)  Ai.  361   sq.,   1091    sq.,    118  sq.,   1264    El.  369,  990,  1015    Oed.  R.  404,  616,  631,  «49. 
••)  Aj.  337  sqq.    Oed.  R.  1073    Ant.  1244    Oed.  Col.  1447. 
'•)  Aj.  ISr*    Ant.  878,  471   sq.,  1267    Phil.   1045  tq.  .  ,  . 

cans  et  a  nimio  dolore,  moderationis  ubique  studiosue,  ut  fert  ejus  natura,  qui  ipse 
actionis  non  partir£ps  tranqnilliori  animo  quaequae  aguntur  percipit,  idqne  maiime  curan- 
dum  putat,  ut  ne  «nimis  vehementer  commotis  a  recto  veroque  aberrent  inviti. 
Neccssarium  vJx  videtmr,  plnribus  eiponere,  haec  omnia  neque  recedere  ab  ea  personarnm 
chori  indole,  qualem  supra  exponere  conati  suraus  iisque  convenire  personis,  quibus  uta- 
tur  poeta  ad  chorum  constituendum ,  qnippe  quae  semper  aliquo  cum  ipsis  agentibus 
conjunctae  vinculo  —  neque  diversae  naturae  esse  ac  illa,  quae  iongioribus  chorus^dere 
solet  cantibus,  et  his  quid  de  personanim  conditionibus  factisque  sentiendum  et  judican- 
dum  videatur  exponens.  Neique  eo  a  longioribus  carminibus  recedunt,  quod  haec  quo- 
que  modo  cum  spectatorum  congmere  sensis,  modo  discedere  ab  iis  apertum  est. 


Si  igitur  jam  in  fine  dispntationis  breviter  denuo  componcndum ,  quid  videatur  So- 
phocles  choro  tribuere  qualive  eo  nti,  ita  profitebimnr :  Oui  traditus  Sophocli  et  a  prio- 
ribus  ejusdem  generis  poetis  et  a  publica  Graeca  vitae  ratione  chori  interserendi  mos, 
eo  ita  usus  est,  ut  electis,  quae  facillime  et  ultro  se  offerebant,  personis  his  ipsius 
actionis  partem  fere  nullam  tribueret,  sed  in  hoc  quoque  vitae  sequens  rationem.  sen- 
tiendi  maxime  partes  ad  eas  deferret.  Quae  vero  edere  solent  sensa,  ut  ipsa  res  fert, 
partim  talia  sunt,  quaiia  communis  gjgnit  et  provocat  sensus  bumanus,  partim  his  solis 
personis  conveoiunt;  semper  autem  ea  cum  rebus  actis  arcte  sunt  conjuncta.  Solent 
ita  chori  personae,  amicitiae  vinculo  plerumque  cum  agentibus  conjunctae,  dolere  tristi, 
gaudere  laeta  illorum  conditione,  judicia  et  exspectationes  profcrre,  consolari  nimium 
tristes,  moderationem  semper  tenentes  ac  nimium  quidque  fugientes.  Omnia  baec  autem 
ita  proferuntur,  quod  et  universa  fert  Sophoclis  ars,  et  chori  accessio  ad  actionem  post 
rerum  expositionem  et  partes  talibus  chori  personis  tributae,  ut  non  raro  spectator  plus 
videns ,  quam  personae  agentes  ac  chorus ,  cum  iis  minime  possit  consentire ;  omnia 
autem  fere  carmina  veteris  religionis  tenacem  esse  chorum  ostendunt.  Jam  ita  immiscen- 
tur  ejusmodi  carmina  Ijrica  pulchritudine  semper  insignia,  ut  illud  tempus  plerumque 
explentia,  quo  extra  scenam  aliquid  faciendum  est  ad  producendam  actionem,  vel  ubique, 
ubi  cessare  videtur  et  consistere  actio,  reficiant  auditoris  animum  sensis  cogitationibusque 
semper  ex  ipsa  actione  petitis  itaque  ad  eam  reducentibus  et  ita  jam  ad  sequentia  prae- 
parantibus  quodammodo,  simul  saepe  sententiis  exomata  simile  quid  exhibentibus ,  ac 
sequentia,  ad  haec  praeparent  et  recte  instituant  auditoris  animum.  Hoc  vero  ita  fit, 
ut  aut  easdem  servet  sententias  ille,  quas  amplectitur  chorus,  aut  errare  eum  perspi- 
ciens,  diversas  et  contrarias  amplectatur. 

Quam  expositionem  gaudemus  non  abhorrere  ab  illo  Aristotelis  praecepto  poet.  c.  18 : 
Keti  Tov  %opoi/  ik  evx  Jfi?  uToXa/3erv  twv  vroxpiTuv  xcii  fiopiov  eivcci  tov  oXov  xxt  avvxytevl- 
^ea^tii.  Quod  enim  quis  possit  in  his  verbis  sibi  v^deri  reperire,  vere  agendum  esse 
a  choro,  illud  egregie  refutatur  alio  quodam  ejusdem  auctoris  loco  accuratius  ejus  partes 

definiente,  Probl.  VI,  19:  ^art  yxp  S  %opoc  xj/Jst/r^?  xTpanToc  svvoiav  yap  fiivov 
*apdx"'"  "^i  Ttapisrt.  Comparata  enim  duo  haec  praecepta  assumtumque,  quod  priori 
illi  additum  legitur  —  ^j/  avvep  vap'  EvpttrM^,  dk\'  wrrep  rapd  So<poxX«r  —  satis  osten- 
dunt,  hoc  tantum  docere  voluisse  cogitandum  esse  Aristotelem,  non  debere  remota  quae- 
dam  ab  ipsa  fabula  profiteri  chorum,  sed  quae  cum  fabulae  colore  concinant.  —  Simi- 
liter  Horatius  id  maxime  efferens,  moderantiam  tenendam  esse  a  choro  revocandosque 
ad  eam  ipsos  agentes,  de  chori  ofQciis  ita  praecipit  in  epist.  ad  Pisooes  v.  193  sqq. 

Actoris  partes  chorus,  olTiciumque  virile  % 

Defendat:  nec  quid  medios  intercinat  actus, 

Quod  non  proposito  conducat  et  haereat  apte. 

IUe  bonis  faveat  et  consilietur  amice, 

Et  regat  iratos  et  amet  pacare  tumentes, 

Ille  dapes  laudet  mcnsae  brevis,  ille  salubrem 

lustitiam  legesque  et  apertis  otia  portis, 

Ille  tegat  commissa  Deosque  precetur  et  oret, 

Ut  redeat  miseris,  abeat  fortuna  superbis. 

Quem  vix  dubitaverim  ad  Sophoclem  maxime  respexisse  haec  scribentem,  cum  et 
praemonita  „nec  quid  medios  intercinat  actus,  quod  non  proposito  conducat  et  haereat 
apte"  in  unum  fere  Sophoclem  maxime  quadrent  et  msequentia  singula  fere  ex  singulis 
ejus  tragoediis  facillime  ellciantur. 

''  Non  possum  hasce  plagulas  e  manibus  emittere,  quin  hoc  loco  mentionem  faciam 
dissertationis  acute  et  eleganter  scriptae,  quae  idem  ac  haec  tractat  argumentum,  serius 
autem  mihi  allata  est,  quam  ut  ad  retractandam  hic  illic  meam  dissertatiunculam  ea  uti 
potuerim  —  Schreiteri  dico  disputationem  de  choro  tragico  apud  Sophoclem  ^).  Quam 
ut  primum  conspexi,  paene  eo  perductus  sum,  ut  supprimendum  putarem  meum  opuscu- 
lum.  Sed  et  promissis  erat  staudum  neque  plane  supervacanea  videbatur  nova  rei 
tractatio  ;  erant  enim  nonnuUa,  neque  ea  ad  summam  quaestionem  levissima,  in  quibus 
discedendum  mihi  videbam  a  viri  docti  judicio.  Praeterea  autem  tota  operum  ratio  non 
paulum  diversa  est.  Cum  enim  ille  maxime  in  universum  statuat  et  de  summa  rei 
tragicae  et  de  chori  ratione,  singula  ita  tantum  adjungat,  ut  enarratis  Iribus  fabulis 
lectorem  ipsum  jubeat,  singula  inde  sibi  depromere,  mea  qualiscunque  opera  in  eo 
maxime  versata  est,  ut  qualem  secutus  sit  Sophocles  et  in  eligendis  chori  personis  et 
in  interpouendis  ejus  carminibus  afGciendisque  per  ea  spectatorum  animis  rationem,  ipsis 
tragoediarum  exemplis  studeam  demonslrare.  Altera  igitur  alterius  complementum  quod- 
dam  quodammodo  est. 

Ad  res  illa  dissertatione  tractatas  quod  attinet,  si  breviter  judicium  meum  exponen- 
dum  est,  cum  universis  illis,  quae  sunt  de  re  tragica  subtiliter  disputata,  plerisque 
omnibus  consentio,  nisi  quod  maxime  de  eo  puto  dissentiendum  esse,  quod  contra 
Gruppium  pugnat  Schreiterus,  qui  spectatorem  altiore  loco  esse  positum,  quam  omnes 
fabulae  personas  et  agentes  et  choricas  exposuerat.  Neque  enim,  quas  respicit  rationes 
Gruppii,  quod  et  res  agantur  spectatori  aliunde  e  fabulis  mythicis  satis  notae,  et  ipse 
liberiore  animo  adsit  rei  spectandae,  quam  quae  agunt  personae,  iis  satis  gravitatis  videtur 
tribuisse,  neque  satis  attigit  aliam,  graviorem  etiam  forsitan,  quod  expositione  fabulae  de 
multis  docetur  spectator,  quae  verae  personae  certe  non  omnes  comperiunt.  Exemplis 
optime  rem  conficiemus.  Si  quis  accedit  ad  Oedipum  Regem  spectandum  tenens  ejus 
historiam  mythicam,  num  ille,  audito  quidem  oraculi  responso,  ulia  ratione  poterit  dubi- 
tare ,  Laii  interfectorem ,  quem  persequi  jubet  illud ,  ipsum  esse  Oedipum  ?  Nonne  si 
audiet  postea  et  Jocastem  et  ipsum  Oedipum  oraculorum  gravitatem  pro  nihilo  habere, 
quam  graviter  fallantur,  cum  misericordia  sentiet?  nonne,  cum  arcessendum  curat  Oedipus 
pastorem  illum,  cumque  accedat  ille,  alia  omnia  debebit  exspectare,  ac  dramatis  personae, 
excepta  quidem  Jocaste  ?  Quid ,  si  in  Trachiniis  videt  Dejaniram  vestem  Nessi  cruore 
tinctam  Herculi  mittere,  num  poterit  eadem  sperare,  quae  Dejanira,  quae  chorus?  Nonne 
sentiet  ante  omnes  personas,  quas  videt  agere,  quid  allaturum  sit  pemiciei  donum  illud  ? 
Similiter  dubitare  prorsus  non  potest  spectator,  qui  novit  ejus  historiam,  quid  acturus 
sit  Ajax,  cum  audit  claram  ejus  orationem,  qua  mutatum  exponit  animum.  Vel  si  vidit 
in    Electrae    expositione    praesentem   Orestem,    profectum    illum   ad  ulciscendam  patris 

caedein,  qui  poterit  consentire  cum  Electrae,  Clytemnestrae,  chori  exspectationibus,  cum 
his  allatus  est  de  mortuo  Oreste  nuntius  ?  Non  poterit  quisquam  negare  - —  aut  ego 
egregie  fallor  —  ionge  altiore  ita  loco  esse  positum  spectatorera  itaque  saepe  longe  alia 
debere  sentire  atque  exspectare,  atque  illae  et  saepissime,  quamquam  rationem  eam  non 
teneat  ab  initio,  qua  rem  tractaturns  sit  poeta,  ut  rem  vidit  institui,  statim  quo  vergat 
perspicere.  Neque  vero  ita  verendum  est,  ne,  quod  metuit  Schreitenis,  accidat,  ut 
unicus  fere  spectatoris  sensus  sit  evasurus,  quantum  ipse  prudeutior,  quam  agentes,  quam 
facile  talia  evitaturus  fuerit  pericula  et  mala,  ut  major  ita  sibi  visus  inde  gaudium  quod- 
dam  concipiat  non  admodum  purum  —  aut  ita  instituta  est  universa  natura  humana,  ut 
se  solos  respiciant  homines,  sua  ubique  admirentur.  An,  ut  exemplo  utar  siroillimo,  si 
iterum  vel  tertium  nos  quidem  eandem  videmus  agi  fabulam,  talibus  afficimur  sensis 
sententiisque.  cum  tamen.  quid  peccent,  quid  frustra  laborent  personae,  jam  teneamus  ? 
Minime  vero.  Affecti  potius  jam  iis  sensis,  quas  totus  provocat  fabulae  decursus,  sin- 
guta  multo  melius  ac  purius  percipimus,  quam  primum  videntes  agi  rem.  Similia  quis- 
que  in  legendis  religendisque  operibus  praestantibus  expertus  erit.  Et  prorsus  eadem 
haec  cst  res,  ac  de  qua  supra  disputatum. 

Jam  si  rcspicimus  ad  illud,  quo  maxime  digreditur  a  Gruppii  de  dioro  sententia 
Schreiterus.  quam  arcte  cum  hisce  cohaereat,  nemo  non  videt.  Ut  autem  tantum  ab  illo 
discedendum  putavit,  quantum  vere  fecit,  ni  fallor,  referendum  hoc  non  minimam  partem 
ad  eam  rationem,  qua  Gruppius  exposuit  sententiam  suam.  Cum  enim  errasse  videret 
Schlegelium  chorum  cum  spectatore  pari  loco  positum  esse  censentem  vel  adeo  eum 
ducere,  hoc,  ni  unum,  maxime  certe  extulit  omnium,  inferiore  loco  eum  esse  positum, 
efflerre  hominum  fere  vulgarum  sensa,  erroribus  saepe  obnoxia,  non  ita  constantia,  ut 
super  actione  quodammodo  posita  putari  possint  veram  efferre  pkjetae  de  poemate  sen- 
tentiam.  Quod  praoterea  passim  extulit  de  locis,  quibtis  ct  ratione,  qua  carmina  ejw 
interserere  soleat  Sophocles,  hoc  si  non  contra  priores  scntentias  pugnabat,  novum  certe 
erat.  Quae  vero  videbat  recte  jam  statui.  ea.  ni  fallor,  denuo  proferre  noluit.  cum  non 
de  hac  re  maxime  ageretur  in  ejus  libro ;  itao[ue  illud,  minus  cffectum  animi  motibus 
chorum,  quippe  actionis  non  aeque  participem,  quietum  magis  et  ad  semet  ipsum  redeun- 
tem,  medias  quasdam  tenere  partes  intcr  personas  agentes,  onania  solere  ad  modum 
quendam  revocare,  Deorum  pium  esse  cultorem  similia  vel  non  tetigtt  vel  quasi  in 
ta^ansitu.  Itaque  ne  illud  quidem  negabit  Gruppius  et  qui  cum  eo  sentit,  quod  expooit 
Sciireiterus  p.  9,  per  chorum  liberiorem  ab  animi  motibus  ad  vera  judicia  vocari  spe- 
ctatorem ;  negabit  autem ,  quod  addit  ille .  ideo  eum  adhibitum ,  ut  eodem  fere  foeo 
posilus  ac  spectator  huic  verum  judicium  praeiret.  Quemquam  enim  raultis  locis  res  ita  se 
habet.  ut  scntentiae  universae,  de  quibus  solis  hic  potest  ^rmo  esse  eaedem  sint  cboro 
ac  spectatori,  satis  tamen  frequentes  aliae  reperiontur,  quas  hafaere  spectator  non  potest. 
si  quidem  vera,  quae  supra  disputavimus.  Quod  quidem  et  eo  explicatur,  qnod  magis 
etiam,  quam  chorus,  libero  animo  judicat  verus  spectatur,  non  amicitiae  vinculis  vel  aliis 
quibuslibet  cum   personis  agentibus  conjnnctus,    et  eo.    quod  plus  tenens  quam  ille  jn- 

dicium  sibi  informat ;  et  enim  per  fabulae  expositionem  de  multis  edoctus ,  quae  chorus 
non  novit  et  ideo  plus  videt,  quia  non  ad  res  prorsus  novas  accedit  spectandas.  ut  ille. 
Taedet  exempla  illa  repetere  omnia,  quae  in  ipsa  dissertatione  composuimus :  sufficiet, 
si  hoc  vere  obtinere  in  uno  alterove  cantu  ostenderimus,  quem  Schreiterus  quoque  exhibuit 
in  enarratione  trium  illarum  fabularum  satis  eleganti.  Ita  in  enarratione  Antigonae.  quae 
ceterum  satis  recte  contra  Gruppium  multa  affert  de  universa  fabulae  sententia  recteque 
ejus  errorem  notat  in  explicandis  illis  verbis  jtpaVo?  i\  <ncf  xpctTOi  fiiXsi  x.  r.  X, 
ne  Schreiterus  quidem  negat,  jus  Antigonae  non  perspici  neque  satis  aestimari  a  choro, 
donec  Tiresias  eandem  Deorum  esse  voluntatem  exhibuerit  ^).  Statuetne  autem.  ean- 
dem  vel  debuisse  vel  potuisse  spectateris  osse  sententiam  ?  Equidem  non  puto.  Neque 
negabit,  facillime  spectatorem  plus  videntem  sententiam  illam,  quam  maxime  effert  cantus 

ad  Creontcm  potius  referre,  quam  ad  Antigonem  itaque  chorum  cum  recta  sentiat,  non 
recte  sentire,  cum  non  ad  eos  referat,  ad  quos  erat  referenda.  —  Similiter,  si  p.  27 
suo  jure  chorum  dicit  Schreiterus  dubitare,  quid  censendum  sit  de  contentione  ista  inter 
Oedipum  ac  Tiresiam,  num  Oed.  accusandus  sit  sceleris  perpetrati  an  non,  haud  dubie 
recte  statuit ;  nostro  vero  jure  simul  obtinebimns ,  spectatorem  non  posse  aiere  hasce 
dubitationes,  quippe  cui  debeat  persuasum  jam  esse,  vera  extulisse  Tiresiam.  Magis 
etiam  hoc  idem  valet  de  posteriore  carmine  chorico,  v.  1085  — 1110,  de  quo  satis 
recte  statuit  Schreiterus ,  aptissime  hanc  efferri  a  Qhoro  sententiam ;  eos  enim  tantum, 
qui  de  re  accuratius  sint  edocti,  mala  debere  exspectare  omnia.  At  quis  magis  hoc 
debuit,  quam  spectator,  qui  omnia  eadem  perspexerat,  quae  Jocaste  ? 

Sufficient  haee  ad  demonstrandum,  quantum  cum  Schreitero  consentiam,  quantum 
quibusque  de  causis  discedendum  ab  illo  putem.  Quod  quo  jure  fecerim,  jam  videant 
peritiores  hujus  rei  judices. 


^)  p.  20 :  Eme  neue  Wendung  nimtnt  aber  plotzlich  die  Sache  durch   das  Auftreten   det  Sehere   Tiretiat 
—  jetzt  mrd  dem  Chore  klar,   dast  ein  hoherea  gottliches  Reeht  verletxt  teL 

Q.   B.   F.   F.   F.   Q.   S. 

Ad  audiendam  publicam  orationem,  quae  d.  XVIII.  m.  Septembris  h.  XII.  in  auditono 
majore  a  professore  antiquar.  liter.  habebitur,  Celsissimum  Principem,  Curatorem  Illu- 
strissimum,  Regios  et  urbicos  magistratus  Amplissimos,  Cives  academiae  humanissimos, 
omnium  denique  ordinum  incolas  et  accolas  hujus  urbis  ea  qua  decet  observantia 
invitamus. 

